
CeJIBCK0X03aHCTBeHH0r0 

MamHHOCTpoeHHa 

Radojica Petroviĉ, Serbio, Univerzitet 
u Kragujevcu 

Balazs Wacha, Hungario, MTA 
Nyelvtudomanyi Intezet 

Sekretario: Aida Ĉizikaite, Litovio 

1 AdE - Akademio de Esperanto 

2 AIS - Akademio Intemacia de la 

Dorskovrile supre: Memore pri la unua 
afrika konferenco de ILEI: la tiam 
plantita E-arbo en Portonovo dume 
kreskis, same kiel kreskas la tiam se- 
mita ILEI-agado enAfriko (p.22, 31.) 

Dorskovrile malsupre: Renkontiĝo de 
E-fakmanaĝeroj en la universitato de 
Szeged (Hungario) (p.26.) 


Enkonduko 


Karaj Legantoj, 

Mi skribas la nunajn liniojn tri semaj- 
nojn post nia oficiala redaktofino. 
Ekstere frostas kaj neĝas. Mia ĵus ope- 
raciita hundino trankvile ronkas en la 
apuda fotelo. Nia Prezidanto estas en la 
same frosta Varsovio kaj en la reto nun 
videblas eĉ ne unusola estrarano aŭ re- 
dakciano. Do, la tuta respondeco restas 
sur miaj ŝultroj: mi devas mem solvi la 
lastajn solvendaĵojn pri la numero kaj 
fermi ĝin sola, se mi volas, ke ĝi atingu 
niajn legantojn antaŭ la jarfinaj festoj. 

En la nuna numero vi trovos malmulte 
da teoriumado, sed abundas informriĉaj 
artikoloj el ĉiuj mondopartoj: esperigaj 
novaĵoj el Aŭstralio (vd la artikolojn de 
Penny Vos), du raportoj el Afriko, tri el 
Pollando, sed reprezentiĝas ankaŭ la 
amerika kaj azia kontinentoj. Fine de la 
revuo vi trovos konferencan aliĝilon 
kaj la aktualajn informojn pri nia sek- 
vajara Konferenco en Herzberg-Sieber 
(Germanio). 

Ankaŭ malĝojigaj novaĵoj ne mankas, 
ni perdis niajn kvar eminantajn memb- 
rojn en tri kontinentoj: forpasis Li 
Shijun, nia nova HM en Ĉinio, Vasil 
Pistoli, nia albana sekciestro, Dori 
Vallon-Wheeler, DM de AAIE 
(Usono), kaj Johano Kirsch, fervora 
membro de nia hungara sekcio. La 
nova jaro alportu pli ĝojigajn informojn 
al ni! Agrablan legadon! 

Jozefo Nemeth, redaktoro 

Kompleto, pleto, pledo 


KOMPLETO de la estraro neniel povas fizike kunsidi, ja estraranoj venas 
senprecedence el kvar kontintentoj. Sed kvin el naŭ ja tion faris mez- 
novembre en Modra, Slovakio, kun skajpado al aliaj - pri tio legu sur paĝo 
15. Defio por ILEI en estontaj jaroj estos arigi sufiĉajn financajn rimedojn 
por ebligi al aktivuloj en ĉiu kontinento partopreni en niaj plankunsidoj kaj 

PLETO venas el la oktobra simpozio 
en Rumanio, kie ja produktive kunsidis 
kaj laboris tri estraranoj. Pleto ... kio!? 
Ni klarigu. En la oktobra numero de la 
revuo de UEA ( Esperanto ), ILEI tiris 
atenton al si, pere de la mirinda 
‘kongresa sako de la jarmilo’ [vd 
dekstre ] - tiu el nia konferenco en 
Kunmingo. Feliĉe eĉ tiu digna revuo 
allasis leĝeran satiraĵon (esperindas, ke 
niaj pli movade sagacaj legantoj 
komprenis la satir-celon). Nun, ni 
daŭrigas tiun metaforon. Ni dronas en 
kongresaj libroj, ŝildoj, glumarkoj, 
plumoj, kol-rubandoj, manĝkuponoj... 
Sed, laŭ niaj fundaj esploroj, neniu, 
NENIU, iam ajn ĝis oktobro 2012 elpensis la genian ideon de kongresa aŭ 
simpozia PLETO. Niaj rumanaj kolegoj ja tion faris, do ILEI omaĝas al tio, 
pere de lanĉo de plia premio en la sama serio: ‘Jubilea pleto de la jarcento 
kaj kvarono’. Ni defias niajn sekciojn, elpensu similan unikaĵon por iu via 
estonta renkontiĝo, por ke ILEI honorigu ankaŭ vin. 

PLEDO rilatas al la estonto de ILEI. Denove nia Komitato estos petata 
aprobi buĝeton kun signifa deficito - tiu por 2013 ja malplias ol 2012 - 
tamen: kial ILEI eterne deficitu ĉar la movado persistas erare opinii, ke la 
instruistoj en ILEI devas financi la tutan instru-programon de E-o? Se ILEI 
povus akiri mil membrojn, ĝi havus la kapablon movi sin el la teritorio de 
sensignifeco, kaj fakte realigi serioze siajn planojn. Unuafoje ni nomumis 
estraranon por specife okupiĝi pri varbado. Ni pretigis varbilon por 2013, 


konferencoj. 

kiu prezentas la novajn estraranojn, 
kune kun iliaj aspiroj. Mendintoj de la 
fizika IPR trovos ĝin kune. Retaj 
membroj trovos ĝin ĉe www.ilei.info. 
Uzu ĝin por varbi novajn membrojn 
ekster la rondo de jamaj membroj, kaj 
por varbi abonantojn por Juna amiko - 
la lasta pluvivanta fizike presata revuo 
por lernantoj. Se vi havas eblon utile 
eluzi tion, petu plian stokon de la 
prezidanto. 

ILEI reklamadas sin: ‘la ligo kun igo’. 
De kie venas tiu igo? Ne de ekstere. 
Ne de supre. De VI. VI ĈIUJ. 
Komprenu, VIESTAS NIAJ IGISTOJ. 



IGU NUNKUNNI. 

La Estraro de ILEI 


Invito al la tuta vasta mondo 


Prelego pri aŭstralia projekto ALL - Apprenticeship Language Learning 
verkis Penny VOS, prezentis en la simpozio de Kunmingo Jennifer BlSHOP 

Estas por mi hodiaŭ privilegio paroli al vi pri tre grava Aŭstralia projekto 
de mia juna kolegino, Penny VOS, sperta instruistino laŭ metodo 
Montessori kaj klera esploristino pri la maniero utiligi siajn studojn kaj 
spertojn por evoluigi novajn instrulibron kaj kurson por bazaj lernejoj, kun 
infanoj 5-11-jaraj. Ĉi tio estas kvazaŭ sekvo de la projekto EKPAROLI 
(Esperanto Kiel Propedeŭtiko A1 Rapidiĝo de Orient-Lingvo-Instruado), 
kiun mia edzo d-ro Alan BlSHOP kaj mi kreis ĉe Universitato Monash en la 
jaroj 1994-97. Hodiaŭ mi parolas pri la nova kurso de Penny VOS 
‘Apprenticeship Language Learning - ‘ALL’ (en la angla lingvo: ‘Ĉiuj’). 
En Esperanto ni povas diri: provizado per lingvolemado kiel metio, por 
kuraĝigi instruistojn de bazaj lernejoj tra la tuta mondo konvinkiĝi pri la 
granda valoro de Esperanto-lernado por ĉiuj infanoj. Celatoj estas studentoj 
de universitatoj, de kolegioj pri instmisto-trejnado kaj instmistoj de bazaj 
lernejoj. 

En Aŭstralio, ni identigas ok ĉefajn lernokampojn. Ili estas: la Angla 
Lingvo, Matematiko, Scienco 1 , Sociaj Studoj, Arto, LOTE/LAOLA 
(Lingvo Alia Ol La Angla), Desegnado kaj Teknologio, Sano kaj Korpa 
Ekzercado. Ciu universitato en Aŭstralio ekipas instruistojn de baza lernejo 
por instrui almenaŭ sep el tiuj kampoj. Pro la multlingveco de Aŭstralio, ni 
tute ne povas nomi kiu aŭ kiuj lingvoj plej gravas al aŭstralia infano. Pli ol 
200 lingvoj estas ĉiutage parolataj. Tamen ni ja scias, ke la kapablo fariĝi 
multlingva estas same normala por infanetoj, kiel fariĝi artista, atleta, 
matematik-kapabla, muzika kaj pli. Estas la devo de baza edukado konservi 
por infanoj la malfermitecon al elektoj en ĉiu lernokampo ĝis ili estos 
sufiĉe aĝaj por mem elekti specialan kampon. 

Cent-hora kurso pri Esperanto donas kvar avantaĝojn: 

-Plifortigo de la kapablo koncentriĝi 
-Pli rapida lingvolernado. 

—Plialtigita kapablo kompreni la formalan anglan aŭ alian denaskan 
lingvon 

-Ekzercado de penskapablo sur pli alta nivelo 

Tiel, dum la unuaj 100 horoj de instruado, per ĉi tiu nova kurso studentoj 
estos ekipataj per lingvaj komprenoj kaj metodiko por provizi sin per flua 
intrakultura metiolingvo. Kompreneble la nura lingvo sufiĉe simpla por 
lerni dum dusemajna intensiva kurso estas E-o. Unike ĝi estas kreita por 
rapida lemado kaj tutmonda interkomunikado. 

1. La neŭroscienco nun diras al ni ke dulingvaj cerboj estas stmkture pli 
bone ekipitaj por elimini malatentigaĵojn kaj koncentriĝi. Ne gravas la 
lingvo, sed ja gravas ke ili estu tute mastrataj en la infanaĝo. 

2. Fma mastrado de E-o rapidigas la lernadon de postaj lingvoj per 
superrigardo de la ĝenerala maniero en kiu funkcias lingvoj kaj kiel lerni 
ilin; ĝi plie donas pli da memfido kaj motivado. Cu ĉi tiu avantaĝo ne 
montriĝas pli forta ol la avantaĝo pasigi cent aŭ pli da horoj lernante la 
cellingvon? 

3. Lernado de alia lingvo helpas la komprenadon de la formala angla, sed 
E-o estas eĉ pli subtenanta, ĉar ĝi havas travideblan gramatikon. Ĉi tio 
signifas ke substantivoj, adjektivoj, adverboj, pronomoj kaj ses 
verboformoj estas ĉiuj facile rekoneblaj per la lastaj literoj. Kiel diris 


1 En la teksto 'scienco' rilatas natursciencon - NdlR 

angleparolanta infano antaŭnelonge „Mi scias ĉu vorto estas adjektivo 
vidante ke ĝi finiĝas per ’a’ en Esperanto”. 

4. Eble ŝajnas surprize, ke solvo proponanta simplecon povus pretendi 
ankaŭ prizorgi penskapablojn sur alta nivelo, sed instruante E-on unue, tion 
ĝi ja faras. Penskapablo je alta nivelo bezonas ekzercadon por fariĝi 
kutima, kaj la manko de ideosinkrazaj bagatelaĵoj kiel en la angla T antaŭ 
’e’ escepte post ’c’ lasas pli da tempo por ekzerci komprenadon, aplikadon, 
analizon, taksadon kaj kreadon. 

La maldekstra desegnaĵo venis rekte el Wikipedia kaj spegulas la ideon de 
fama psikologo, d-ro Benjamin BLOOM pri la maniero en kiu pli alta 
pensnivelo konstruiĝas sur la baza nivelo. Gi larĝiĝas ĝis ĝi ampleksas 
plurajn same esencajn kapablojn en la fina stadio. La dekstra desegnaĵo 
estas tordita por montri kiel plejparto de memorado bezonata en plej multaj 
lingvoj limigas la tempon haveblan por ekzerci sin sur pli altaj pensniveloj. 
Per la uzado de E-o kiel unua fremda lingvo instruata, ni povas doni al niaj 
infanoj okazon ekzercadi la plenan gamon de la penskapabloj. 


Laŭ la taksonomio de Bloom pri kognaj celoj 



La piramidoj montras la malsamajn proporciojn de la tempo restanta por 
ekzerci kaj atingi altnivelajn edukcelojn kiam la lingvo lernata en limigita 
tempo estas (maldekstre) Esperanto - kun intence malpliigitaj scienderoj 
aŭ neplanita lingvo (dekstre). 

La kvar sociaj kaj emociaj avantaĝoj por studentoj, kiam oni kompletigas 
kaj aplikas ĉi tiun kurson, estas: memfido; sento de apartenado al la Tera 
Komunumo; rezistado al ’Affluenza’ (t.e. riĉabundo: fiera membriĝo al 
aparta mezklaso, sed sen posedi havaĵojn ĝi estas deprima); kaj eblo 
identigi sin kun kreema problemsolva kaj socia justeco. 

1. Memfido evoluas el sukceso... Jen du ekzemploj de la kreo-trajtoj kiujn 
aparte alirebligas E-o: 

a) Post lerno de dudek ok daŭrajn sonsimbolajn parojn, multaj el ili 
tre similaj al la anglaj, eblas literumi ion ajn bone en E-o. 

b) Leĝo de regula emfazado de komence memfide ebligas laŭt- 
legadon. Emfazu la silabon antaŭ la fina. 

Kiel vi ja scias, entute E-o estas resumebla per dek ses reguloj de 
gramatiko, neniom da esceptoj, kaj sistemon de vortkonstruado kiu fideble 
kaj rapide provizas per granda vortostoko. 

2. Kompreneble la funkcio de lingvo estas komunikado, kaj alireblo al aliaj 
kulturoj estas grava por evoluado de tuttera civitaneco, kultura identiĝo por 
ĉiuj studentoj. E-o estas tutmonda lingvo, kaj ĝi nutras intereson pri plej 
vasta miksaĵo de aliaj kulturoj kaj medioj. 

3. Infanoj en Benino, okcidenta Afriko, emfazas pluan avantaĝon de E- 
uzado en frua infanaĝo. Niaj infanoj en Aŭstralio riskas esti infektitaj de 
riĉabunda sento ke ili estas mezklasaj sen havaĵoj kaj malsekuraj rilate 
monon, kvankam ili neniam suferis malsaton kaj ili loĝas en domoj, multe 
pli luksaj ol en antaŭaj generacioj. Unu metodo por kontraŭigi ĉi tiun 
depriman malsanan mispercepton estas doni al ili kontakton kun aliaj 
kulturoj, kiuj estas same feliĉigaj kiel nia, sed kun multe malpli da materia 
riĉeco. La tergloba komunumo de Esperantoparolantaj gelemantoj de 
bazlernejoj inkluzivas infanojn el multaj tiaj kulturoj, same kiel materie 
riĉajn infanojn. 

4. Esperanto estas bona ekzemplo de kreiva problemsolvado, diligenteco 
kaj socia justeco, al kio niaj studentoj povas esti identigitaj por helpi sin 
evoluigi propran potencialon cele al atingo de grandiozaj aferoj. 

Mi esperas, ke vi ekscitiĝas pro la eblo prezenti kurson tiom gravan por 
studentoj, - sciade, socie kaj emocie . 

Infanoj profitos multe de ofta malfermiĝo kaj potenca rolmodelo de 
vivolonga lernado, kiun la lernintaj studentoj kaj instruistoj mem povas plej 
bone havigi. 

Ili estos nekutime bonŝancaj ĉar al ili estas ofertata merganta medio, la plej 
bona ekzemplo de lingvolemado konata kun fidinda daŭro ĝis kompletiĝo. 

La kompleto Talking to the Whole JVide JVorld inkluzivas interkulturan 
esploradon, lingvoklarigojn, uzadon de kantoj, rakontoj, poemoj kaj ŝercoj, 
interretaj rimedoj, skajpo, retpoŝto, konkursoj, videobendoj, granda gamo 
da lernoludoj, kaj firmigaj ekzercoj. 

La enira kurso nuntempe por angleparolantaj studentoj daŭras du 
semajnojn. Per ĝi oni travivas la kvardek lecionojn kaj lernoaktivaĵojn de 
“Talking to the Whole Wide World”. Poste, kiel instmisto, ili povos instmi 
kaj gvidi, por ke la lemantoj neniam estu devigitaj forlasi ilin kiel 
unulingvanoj. [Recenzo pri la verko aperos en la sekva numero de IPR .] 

La kompleto de instmkapabloj por instmi fremdan lingvon kiun studentoj 
lernos, estas jam favore recenzita de aŭstraliaj altrespektataj spertuloj pri 
lingvoedukado. Ĝi estas grava kurso tiel ke rezultos mastrado de lingvo, 
tamen ĝi estas planita por engaĝi. Mi vetas ke studentoj kaj instruistoj ĝuos 
kaj la lernadon kaj la instmadon. Dankon pro via aŭskultado! 

Se vi volas respondon al la demando “Ĉu eblas, ke la libro estu uzata en 
alia lingvo ol en la angla?” - mi povas respondi: “Jes, certe”. Ĝi jam estas 
tradukita en plurajn lingvojn: la francan, Esperanton, la indonezian, brazil- 
portugalan, serban, hispanan kaj persan. 


Jen la komencaj frazoj de la prelego en ĉina lingvo: 

Pennv VOS, Jennifer BlSHOP, ILEI, Aŭstralio: 

«EKPAROLI» 

^®fP®W3!:^1994-1997^fĤ]Ŭ^IP±^;^'Ji5Wo 

„ Esperanto estas materio ” 


Spertoj de lerneja gastinstruistino en Sicilio - 2-a parto 

Pri la cirkonstancoj de la instruado, pri la rezultoj de la dua kontrolo kaj pri 
la komparo de la dua kaj tria kontroloj oni povis legi en la unua parto de la 
artikolo, en la antaŭa numero de IPR. Sube sekvos la analizo de kelkaj 
rezultoj de la tria kontrolo. 

La trian kontrolon la lernantoj plenumis dividiĝinte en 65 grupoj. Dum la 
prilaboro de la rezultoj krom la „boneco” mi ekzamenis ankaŭ la 
plenumitecon. Pro la cirkonstancoj de la testado la manko de solvoj povis 
rezulti el malpli rapida laborritmo, el manko de gruplabora kaj diversaj aliaj 
strategioj, sed eble ankaŭ el sinteno: laboremo/mallaboremo, kiun influis la 
ĝenerala engaĝiĝo de la grupanoj. Ĉiujn 22 taskerojn faris 2 grupoj, tri 
kvaronojn de la taskeroj faris 15 grupoj (el 7 malsamaj klasoj), tri 
kvaronojn ne faris 11 grupoj (el 9 malsamaj klasoj). Averaĝe la pli junaj 
faris malpli da taskeroj (11 en la 4-aj klasoj, 13 en la mezgradaj), sed la 
distribuo montras ne laŭaĝan, sed laŭklasan diferencon. 38% de la eblaj 
eroj (el 65x22=1430) restis nefaritaj. La plej alloga estis la taskero pri 
Mazi: ĉiu grupo laboris pri ĝi; pri ŝatoj nur kvar grupoj skribis nenion. 
Kaze de la duonliberaj sinesprimoj, pri ŝato sep kaj pri tagordo tri grupoj 
uzis alian lingvon: la gepatran aŭ la anglan. La malplej populara taskero 
estis la korektado de eraroj, 77%-e ili ne tuŝis tiujn taskerojn. La lastajn 
taskerojn kun vortkolektado faris nur la pli organizitaj grupoj, verŝajne pro 
manko de tempo. 

La tri unuaj taskoj de la taskofolio ekzamenis (krom kompreno kaj 
gramatika ĝusteco) interkulturan kompetenton lige al la esprimo de la 
dato, uzo de antaŭnomo kaj familia nomo kaj pri Esperanto, kiel artefarita 
lingvo. 

La nombro de la grupoj, kiuj skribis la daton 


ĝuste 

pli-malpli ĝuste 

malĝuste 

neniel 

itale 

31 

17 

8 

7 

2 


La nombro de la grupoj, kiuj skribis la nomojn 


ĝuste 

inverse 

47 

10 

En unu grupo ili skribis nenion, en kvin nur la antaŭnomon kaj en du la 
antaŭnomon de la gepatroj aŭ de ĉiuj familianoj - do estas klare, ke ili ne 
komprenis la taskon. 

Per la taskeroj pri Esperanto mi volis ripetigi al ili la esencon de nia 
projekto: ni lemis relative junan, logikan, utilan ktp. lingvon, kaj se ili 
vidos en aŭgusto la verdan amason de kongresanoj, kuraĝu almenaŭ eldiri 
saluton!. La respondoj estas interesaj ĉefe el ĝusteca vidpunkto, tamen, la 
uzitaj epitetoj montras ankaŭ la opinion de la lernantoj pri la lingvo. 

La nombro de la grupoj, laŭ kiuj Esperanto estas 


bela 

facila 

malfacila 

interesa 

internacia 

eŭropa 

lcomuna 

16 

17 

3 

2 

7 

2 

2 


La skriba kaj parola komprena kompetento estis esence grava dum la tuta 
testado. Ĝeneralan bildon montras tio, ke la proporcio de miskomprenitaj 
taskeroj el ĉiuj faritaj estas 7,6%. 

Ciferigeblan rezulton povis doni la sekva tasko: 

Respondu. 

Jozefo rigardas foton. Petro demandas al li: 

- Kiu estas sur la foto? 

- Fraton mi ne havas, sed tiu ĉi persono estas la filo de mia patro. 

Kiu estas sur la foto? _ 

Ĝuste respondis tri grupoj; 41 (63%) ne respondis; laŭ la aliaj videblas 
Petro (4 grupoj), la frato, fratino ktp. eĉ il satiro danzante [la dancanta 
satimso, unu el la ĉefaj muzeaj allogaĵoj de Mazara del Vallo ], kies bildon 
ili pensis malkovri sur la kongresa informilo... Verŝajne normala estas tiu 
rezulto, pro la manko de legaĵoj dum la kurso. 

La vorttrezoron ekzamenis unu luda tasko (la gmpanoj devis rekoni 
vortojn, kies literoj miksiĝis), unu tasko pri la ŝatokupoj kaj la lasta tasko 
de la testo, kiu tekstis jene: 

Skribu vortojn, la unua litero estu 

b: bona ,_ 

I: longa ,_ 

p: patro, _ 

m: muziko ,_ 

La rezulton v. en la tabelo; ĝi montras, kiuj vortoj estis la plej popularaj. 
Inter la ŝatokupoj ili menciis tri verbojn kun komenclitero k lerni (2), legi 
(3) kaj ludi (6) - estas strange, ke el la testfina listo mankas ludi. Aparte 
interesa estas la uzo de la afiksoj -in- kaj mal -, kio signifas la unuajn paŝojn 
en la krea aliro al Esperanto. 


babili 

10 

leciono 

1 

palmo 

i 

majo 

2 

mateno 

i 

bakisto 

1 

legi 

10 

papago 

i 

malalta 

4 

mekanikisto 

i 

banano 

3 

leono 

3 

paroli 

2 

malami 

1 

melono 

i 

bebo 

2 

lernanto 

10 

pasko 

1 

malbela 

3 

merkredo 

i 

bela 

15 

lernantino 7 

patrino 

14 

malbona 

4 

mil 

2 

besto 

2 

lerni 

4 

persono 

3 

maldika 

4 

ministro 

2 

blanka 

12 

letero 

1 

peza 

3 

malfacila 

1 

monato 

3 

blonda 

1 

li 

1 

piano 

1 

malfeliĉa 

1 

monstro 

3 

blua 

10 

libro 

6 

piro 

1 

malgranda 

5 

morgaŭ 

1 

bongusta 3 

lingvo 

4 

plafono 

1 

malinteresa 

2 

muro 

1 

brava 

1 

loĝi 

4 

pluvo 

1 

malinteligenta 

2 

muso 

1 

bruna 

9 

loĝloko 

1 

poemeto 

1 

maljuna 

1 



buso 

1 

Ludoviko 

3 

policisto 

2 

malnova 

1 



buŝo 

2 

lundo 

7 

pomo 

2 

manĝi 

2 





luno 

3 

post 

1 

mapo 

1 







princino 

3 

mardo 

4 







printempo 1 

maro 

2 







promeni 

2 

marto 

2 




Listigo de la vortoj kun diversaj komencliteroj 

(la ciferoj montras, kiom da grupoj skribis la vorton) 

La prezento de la analizo pri gramatikaj eroj (kaj ĉefe eraroj) superas la 
kadron de tiu ĉi artikolo. Estis ekzamenitaj precipe la ortografio kaj la ĝusta 
uzo de finaĵoj. Mi citu nur tiun respondon, kiu fariĝis la titolo de mia 
raporto. Por respondi la demandon Kio estas Esperanto? anstataŭ la 
atendita vorto lingvo unu el la grupoj trovis alian solvon: post longeta 
diskuto ili sukcesis interkonsenti kaj esperantigi la italan vorton 
materia^materio. Por tio ili bezonis iniciatemon, memfidon kaj konscion 
pri la substantiva finaĵo en Esperanto. Ĉu el tio povus rezulti solidaj bazoj 
por plua konstruado? 

KOVACS Marta (Hungario) 
bdg. kovacs. marta@gmail. com 

Reta Edukada Konferenco - grava por ni! 


Tiu reta konferenco estis lanĉita en 2007 kaj nun havas 
11 000 membrojn; ja unuavice anglalingva ( Global 
Educational Cenference - GEC) 2 , ĝi bonvenigas 
partoprenon de multlingva komunumo. Tiu Tutmonda 
Edulca Konferenco (TEK) okazis inter la 12a kaj 17a de 
novembro 2012, tute enrete dum dudek kvar horoj 
ĉiutage. Gi estis surprize agrabla, ekscita kaj societema 
evento kun mirinda eblo renkontiĝi kun ne-jam-esperantistoj kiuj dividas 
iujn el niaj valoroj, motivoj kaj komprenoj. 

La TEK-retejo klarigas, ke ĝi ’estas kunlabora, monda komunuma iniciato 
engaĝanta studentojn, edukistojn kaj instancojn sur ĉiuj niveloj. Gi estas 
konceptita por promocii eduko-rilatajn ligojn ĉirkaŭ la globo, dum ĝi 
apogas kulturan konscion kaj rekonon de diverseco. La konferenco celas 
prezenti ideojn, ekzemplojn kaj projektojn pri konektado de edukistoj kaj 
klasĉambroj kun forta emfazo sur promociado de tutmonda konscio, 
kultivado de tutmonda kapablo kaj inspira agado por solvi problemojn de la 
reala mondo. Per ĉi tiu evento, la organizantoj esperas ke la partoprenantoj 
defios kaj sin mem kaj aliajn fariĝi pli aktivaj civitanoj de la mondo.’ 

La konferencaj prezentaĵoj okazas en virtualaj salonoj ekipitaj per 
kunlaborigiloj (Blackboard Collaborate) kun kapablo vidigi kaj aŭdigi 
lumbildajn prezentaĵojn ( PowerPoint ), dividi kaj kunuzi mapojn, afiŝojn 
kaj aliajn konvenajn ilojn kaj partopreni gvidatajn ret-ekskursojn („web- 
tour” en la angla). Tim MORLEY kaj mi havis nian porcion de komencaj 
obstakloj, inkluzive de nepopulara horasigno, sed nia prezentaĵo Esperanto: 
La Unua Fremdlingvo por Tutglobaj Civitanoj ankoraŭ videblas je 
http://tinyurl. com/c3hutĵĵ. 

Antaŭ, inter kaj post la prezentoj estis vigla kaj amikema komunumo en la 
ĉefa salono kaj en diversaj diskut-forumoj. Teamo de mirinde utilaj kaj 
paciencaj volontuloj laboris kuraĝe por helpi la partoprenantojn uzi 

2 Enirpaĝo de GEC: http://www.globaleducationconference.com/. Se vi volas ĝin 
legi en Esperanto, metu la supran adreson en la tradukskatolon sur la paĝo 
translate.google.com, elektu traduki de „English” al Esperanto, klaku la tradukitan 
adreson kaj Guglo tradukos la tutan retejon. La procedo bezonos kelkajn minutojn. 

nefamiliajn procedojn. Iom da helpo haveblis en lingvoj „alia ol la angla” 
aŭ la hispana; mi kredas ke nia komunumo povus bonvene helpi pli 
tiurilate. 

La fondinto, Lucy Gray substrekas: ’Kaj pedagogio kaj teknologio ludas 
signifan rolon en ĉi tiu okazaĵo, sed ĝi estas nek informteknologia 
konferenco nek ĝenerala eduka konferenco. Individuaj iloj kaj lemobjektaj 
temoj devus esti pritraktataj en la kadro de projektoj bazitaj sur kapabloj 
taŭgaj por la 21-a jarcento kaj iniciatoj kiuj prezentos tutmondajn eblojn 
konekti, kunlabori kaj agi. Nia spektantaro estis ĉefe K-20 3 -edukistoj, 
studentoj, organizoj kaj aliaj interesataj pri Tutmonda Edukado. La ĉefa 
lingvo de la konferenco estos la angla, sed anoncistoj estas forte kuraĝigitaj 
prezenti en siaj gepatraj lingvoj. Tradukoj ne estas eblaj en ĉi tiu punkto, 
sed ni esperas esplori ĉi tion en la estonteco.” 

La tuta TEK-retejo povas esti tradukita en E-on aŭ aliajn lingvojn, helpe de 
Guglo kun postpoluro [vd la antaŭan piednoton - NdlR]. Tamen, mi ne 
sukcesis enregistri min en la Esperantan (kaj la francan) version de la 
paĝaro. Eble estis nur mia propra problemo ĉar alia partoprenantino diris, 
ke ŝia baratlingva versio funkcias bone. 

Mi kredas ke estus bona ideo proponi ILEI-kunvenon en E-o, kiel parto de 
TEK 2013. Tio montms, ke edukistoj ja parolas E-e por praktikaj celoj. Gi 
devus temi pri publika temo, kiu taŭgas por la partopreno de ajnlingvaj 
parolantoj, kvankam realisme estas malverŝajne, ke la kunveno estus ofte 
interrompata de la malmultaj scivolaj neesperan- 
tistaj spektantoj kiuj eble venus por vidi, ĉu E-o 
estas reala. La kunveno devus resti videbla mona- 
tojn antaŭ kaj jarojn post la evento, donante ateston, 
ke E-o apartenas al la tutmonda komunumo. 

Se ni paŝos zorgeme, kaj aŭskultante kaj parolante, 
tiu ĉi komunumo povas helpi al Esperanto trovi pli 
grandan rolon en la ĉef-flua moderna mondo. 



3 K-20: lernantoj, kiuj estas minimume 4-5-jaraj kaj ne estas pli ol 20-jaraj. - NdlR 

Novaj planoj: ILEI estrarkunsidis en KAEST 


Kunvenis la nova estraro de ILEI por plani projektojn por la sekvaj jaroj. 
Kvin el la naŭ estraranoj kunsidis tra du plenaj tagoj, skajpe kun 
alikontinentuloj. Post formalaĵoj, la tuja temo estis la sekva Konferenco de 
ILEI, okazonta en Herzberg-Sieber en julio, 2013. Aranĝoj definitiviĝis, 
samkiel la konsisto de LKK kaj akcepto de buĝeto; aliĝilo kaj pliaj 
informoj aperas fine de la numero. Subtene al la konferenca temo ‘Dumviva 
lernado: Instruado de Esperanto al ĉiuj generacioj ’ okazos 90-minuta 
ateliero Planoj ekzistas por faciligi la konferencan partoprenon al ŝlosilaj 
agantoj el aliaj kontinentoj. 



De maldekstre: Eniko ZENGO SEREGHY, Magdalena FEIFIĈOVA, 
Zsofia KORODY, Stefan MACGlLL kaj Radojica PETROVIĈ 


Por la konferenco en 2014 venis pet-dokumento, la ĉeestantaj estraranoj 
principe akceptis la proponon, kondiĉe de la plenumo de formalaĵoj. Ni 
proksimas al anonco pri la elektita urbo kaj lando. Imagoj pri 2015 kaj 
2016 venis en diskuton. Sekvis vasta diskuto (cerbo-ŝtormado) pri agad- 
planoj, task-dividoj kaj prioritataj laborkampoj por la novestrara mandato. 
Estraranoj pretigos tri-jaran laborplanon por la periodo ekde la konferenco 

en 2013 ĝis tiu en 2016. Malneton ricevos la komitato frue en 2013, cele al 
akcepto en Herzberg-Sieber. La diskuto formis valoran bazon por la 
pritrakto de la buĝeto 2013. Prioritataj projektoj estas jenaj: 

• Konkretigo de skemo kaj postularo por modula programo de instruista 
trejnado prezentebla al ALTE (Asocio de Lingvo-Testantoj en Eŭropo). 

• Fortigo de eksteraj rilatoj kaj liga videbleco, ĉe FIPLV , ALTE kaj 
Unesko , prepare al la 60-jara jubileo de ĝia rezolucio en Montevideo. 

• Plia laboro por permesi publikan lanĉon de la multlingva retejo. 

• Daŭrigo de la regiona agado en Azio, Latinameriko kaj Afriko. 

• Planoj altiri financan subtenon de ekstermovadaj fontoj por projektoj. 

• Kuraĝigo al homoj kaj organizoj pretigi dulingvajn fakajn tekstojn, por 
disponigi pli varian kursmaterialon al instruistoj kaj komputistoj 

• Pli aktive apogi instruistojn per materialoj (filmoj, interaktivaj retejoj 
k.s.), per propraj inciatoj kaj kunlaborado kun edukado.net , lernu.net, 
mondeto.com kaj aliaj. 

• Avangardi en rilatoj inter ILEI kaj UEA, specife rilate al la Strategia 
Vizio kaj la Laborplano , kiu fontos el ĝi. 

• Eldoni serion de dulingvaj varbiloj pri la eduka valoro de Esperanto. 

En la dua tago skizo pri la buĝeto de ILEI por 2013 venis sub la lupeon; 
post kvarhora laborado rezultis plia retraktado, kiu pluiris al la nova kaj 
antaŭa kasistoj kaj al ekstereŭropaj estraranoj. Nia kasisto en posta tago 
skajpe benis ĝin. Gi iros decembre al la komitato por reta voĉdono. La 
sumo de la en- kaj el-spezoj altiĝis je ĉ. 20% kompare kun 2012, sed la 
planata deficito iom signife falis. Tio eblis dank’ al milda bonigo de la 
membronombro, altigita disponigo de UEA por edukaj laboroj ĉe ILEI (de 
€ 4200 ĝis € 6200) kaj pli intensa uzado de rimedoj el la kasoj de ILEI. 

La estraro akceptis duon-frazan aldonon por la statuta punkto 7.2.3 pri 
devoj de sekcioj, kiu same iros al la komitato por reta voĉdono. Plia decido 
estis principa akcepto de reformo de la niveloj en la ekzamenoj de 
UEA/ILEI por adapti ilin por pluvivo paralele al la KER-ekzamenoj. Niĉo, 
kiun momente ne traktas la Esperanta KER, estas enimivela ekzameno por 
uzo ĉefe en landoj sen enlandaj ekzamenoj. Tiu aldono permesas 
reprilaboron de la du nunaj niveloj, por ke ili estonte formu mezan kaj 
superan nivelojn. La ekvivalentaj KER-normoj estos A1/A2, B1/B2 kaj Cl. 
Nomoj por la novaj niveloj restas diskutataj. Nia komitato ricevos fonan 

dokumenton pri la propono, kiu ĉefe detalas la testotan enhavon de la nova 
unua nivelo. La Komitato estos petita aprobi la novan triŝtupan skemon 
principe - tiel ke laboro pluiru por redifini la pli altajn nivelojn. Testado de 
kulturaj konoj restos ĉiunivele. La demando urĝas, ĉar unua-nivela sesio 
estas planata por Senegalo komence de januaro 2013. 

La kunsida protokolo liveros resumon pri pliaj diskutoj kaj decidoj. Tra la 
tagoj de KAEST la estraranoj plulaboris pare aŭ triope pri specifaj temoj. 

La 15an de novembro ekis KAEST (Konferenco pri Aplikado de Esperanto 
en Scienco kaj Teknologio), en kies malfermo ILEI inter aliaj salutis. Jen du 
frazoj el tiu saluto: „La temo de KAEST ‘Modernaj edukaj metodoj kaj 
teknologioj’ estas proksima al la koro de ILEI - tial ni grupe partoprenas 
kaj kontribuas. La temo enfokusigas la rilaton inter du organizoj: E@I scias 
liveri modernan lem-teknologion; egale gravas, ke ILEI livem modernan 
pedagogian enhavon kaj aliron, kiu pli plene ekspluatu la novajn eblojn de 
la komputika epoko.” 

ILEI okazigis komunan kunsidon de estraranoj de si kaj ISAE (Internacia 
Scienca Asocio Esperantista) por trovi temojn de komuna intereso. Tio 
okazis kun skajpa partopreno de la prezidanto de ISAE, Jose-Antonio 
VERGARA el Ĉilio kaj skajpskribe kun nia estraranino Arko en Ĉinio. 
Aparta protokolo detalas tiun kunsidon. Simila kunsido okazis kun la 
komputista organizo E@I. Kvin tagoj da intensa laborado, kun unufianke 
vasta perspektiva debato, aliflanke konkretaj decidoj kaj atingoj. 

La kunvenintaj estraranoj de ILEI 


El somera E-ujo: Metodika kaj interkultura spertiĝo 


Post streĉa kaj malfacila lernojaro mi intencis plene ripozi. Mi ricevis 
aldonan libertempon, do mi decidis partopreni SES en Slovakio kaj la 
Italan Kongreson de E-o en Mazaradelvalo. Mi rezignis la konferencon de 
ILEI, tamen mi ne nur bone ripozis, sed ankaŭ pliriĉigis miajn pedagogiajn 
spertojn, kaj tion mi volonte dividos kun vi. 

Julie, dum la Somera Esperanto-Studado (SES) en Nitra, mi deziris nur iom 
rigardi la trejnseminarion Flugiloj de Malfacila Vento , sed subite mi finis 
ĝin, eĉ kiel unua gvidis la provlecionon. La stilo de la seminario gvidata de 

Xose CONDE kaj la proponita maniero de instruado estis por mi vere 
allogaj. [Sur la foto li videblas kun la aŭtorino de tiu ĉi artikolo - NdlR]. 
Bedaŭrinde mankis tempo, sed ni - la 
partoprenantoj - havis ŝancon ekscii 
multon pri metodiko de instruado 
(profesie kaj interese, kun multaj 
praktikaj ekzemploj, klarigoj kiama- 
niere eviti erarojn), observi lecionojn de 
diversaj spertaj instruistoj kun variaj 
metodoj de instruado, krome prepari kaj 
gvidi lecionon kun realaj lernantoj - 
komencantoj. La gramatika parto de 
Flugiloj , gvidata de alia fakulo, estis 
prezentita sur alta nivelo de prilingva 
kompetento, tamen pedagogia pritrakto 
de gramatikaj specifaĵoj de E-o meritas plian atenton. Mi pli precize 
komprenis, kion mi delonge sentis: E-ujo bezonas bonajn kaj metodike 
kompetentajn instruistojn, kiuj uzas allogajn, viglajn, taŭgajn por konkreta 
situacio manierojn de instruado kaj kiuj ne forgesas, ke E-o estas pli ol 
lingvo. Kiam ni jam havos sufiĉan kvanton, tiam ni povos pensi pri 
enkonduko de E-o kiel dua lingvo en lemejojn. En Pollando vere grandajn 
edukajn problemojn havas instmistoj de la angla lingvo kaj katekizado - 
certe ili posedas la scion, sed gravas scipovi „bone vendi” ĝin. 

Generale mi estis ravita pri la tuta SES. Partoprenis ĝin pli ol 220 
diversaĝaj personoj; neniu devigis iun uzi nur E-on, eĉ dum la unuaj 5 tagoj 
ĉiuj gravaj informoj estis tradukataj al la angla, sed iom post iom ĉiuj iris al 
„nia” lingvo! Tuj post la alveno estis „forte rekomendite” al ĉiu fari teston 
por baldaŭ ricevi proponon de kurso por konvena lingvonivelo. Dum mia 
22-jara E-umado verŝajne SES estis la unusola aranĝo, dum kiu komen- 
cantoj ne perdiĝadis, eternaj komencantoj progresis kaj decidis lerni. En 
SES mi ne ŝatis unu momenton: la pantomimon de E-a himno dum la fermo 
de la eduka aranĝo. Eble por parto de la publiko estis amuze, eble por 
kelkaj ĝi faciligis parkerigi la vortojn (kio ja ne bonfamas), sed plej granda 
parto de ĉeestantoj (i.a. mi) ne sciis ĉu ekstari, aŭ ridegi? Dum posta 
diskuto mi demandis: ĉu vi farus samon kun via nacia himno? Pro tio estus 
grave ankaŭ pli bone pripensi, kiamaniere reklami E-on. En tiu momento 

mi pensas pri postSESaj fotoj i.a. en la Vizaĝlibro de la samaj knabinoj 
vestintaj sin verŝajne nur per ŝtofo kun vorto ESPERANTO. 

Konfirmo de miaj opinioj estis la seminario Sed homoj kun homoj, kiun mi 
partoprenis danke al la projekto Grundtvig en la Itala Kongreso en 
Mazaradelvalo. Neniam ni partoprenis prelegon de Kristin TYTGAT, ĉar ŝi 
ne prelegis, nur provokis nin mem diskuti kaj interŝanĝi spertojn de 
diversaj naciecoj. Ni provis precizigi la signifon de vortoj: eksterlandano, 
fremdulo, kune eltrovi rimedojn de komunikiĝo. Konkludo: Ni, e-istoj 
havas la saman lingvon, sed devenas de diversaj kulturoj, kiujn dum la 
seminario ni lemis estimi. En aparta tempo ni ekzercis interkulturan 
komunikadon gvide de Elizabeth SCHWARZER, partoprenis prelegojn, 
teatraĵojn ĝis 1.00 nokte - ne por ricevi la subvencion, sed kun profunda 
intereso. Krom la „nia”, okazis ankaŭ seminarioj: Muziko - internacia 
lingvo gvidata de Kajto kaj Metodika trejnkurso por lingvoinstruado de 
Katalin KOVATS, sed mi bedaŭrinde ne sukcesis sperti ilin. Interese estas, 
ke en la urbo kun influo de diversaj kulturoj la urbestro havas grandan 
intereson pri Esperanto, eĉ jam okazis kursoj de la lingvo por junuloj kaj 
spertuloj. Bedaŭrinde el „la lokuloj” aperis nur kelkaj kaj tiuj ne scipovis 
respondi eĉ facilan demandon dum la enmanigo de diplomoj. Ni espem, ke 
post la Itala Kongreso ili progresos danke al sekvaj kursoj. 

Resume, post SES mi volis sunbmniĝi ĝuante la etoson de la Itala Kong- 
reso en Sicilio, sed mi ricevis subvencion de Grundtvig kaj partoprenis la 
seminarion de Sed homoj kun homoj ; krome prelegis i.a. Davide ASTORI, 
Aleksander MELNIKOV, do mi restis sufiĉe pala kaj ege kontenta. La ferioj 
pasis, mi denove laboras, sed jam komencas pensi pri la somero 2013: mi 
volonte partoprenus la konferencon de ILEI en Herzberg, kaj denove SES. 
Espereble ili ne okazos ambaŭ en la sama semajno antaŭ UK. 

Grazyna SZUBR YCZYNSKA (Pollando) 


Esperanto en universitata konferenco 


La 125-a datreveno de la kreado de Esperanto estas tre grava por 
esperantistoj. Ni solene festas dum la tuta 2012a jaro la eldonon de la unua 
lernolibro de Esperanto, skribita kaj eldonita de Ludoviko Lazaro 
Zamenhof, iniciatinto de la lingvo en 1887-a j. Tiuokaze, la Pola Sekcio de 

ILEI preparis ekspozicion sub la titolo „E-o kaj ĝia kreinto en la 125-a 
datreveno de la kreado de la internacia lingvo”. La ekspozicio estis jam 
prezentita dum la 27-aj E-aj Tagoj de Krakovo, kiuj okazis inter la 1-a kaj 
la 3-a de junio en la krakova kulturdomo Podgorze kaj ankoraŭ kelkajn 
tagojn post la aranĝo. La 26-an de oktobro 2012, la ekspozicio akompanis 
sciencan konferencon pri instruado de fremdaj lingvoj en la Pontifika 
Universitato Johano Paŭlo la Dua en Krakovo. 



La konferenco, kies temo estis „Individuigo de edukprocedoj de fremdaj 
lingvoj - sciencaj esploroj kaj praktiko”, estis organizita de la Interfaka 
Departemento de Fremdaj Lingvoj de la Universitato. En la aranĝo parto- 
prenis ĉirkaŭ 50 lingvoinstruistoj, lingvistoj kaj sciencistoj el diversaj 
krakovaj kaj aliaj polaj altlernejoj. Estis eĉ unu prelegantino el Ukrainio. 
Oni havis okazon aŭskulti preskaŭ 30 prelegojn pri diversaj aspektoj de la 
instruado de fremdaj lingvoj. 

La enkondukon al la ekspozicio gvidis Magdalena TATARA dum sia 
interesa prelego [vd la foton maldekstre - NdlR]. La estraranino de ILEI- 
Pollando kaj lektorino pri la franca lingvo en la Pontifika Universitato 
Johano Paŭlo la Dua , priparolis la enhavon de la ekspozicio kaj prezentis 
la vivon kaj agadon de nia majstro Ludoviko Zamenhof. La ekspozicio estis 
preparita pollingve por ebligi ekkonon de E-o al la neesperantista publiko. 
La ekspozicio prezentis silueton kaj la vivon de la kreinto de E-o, la 
historion de la kreado de la internacia lingvo, priskribis la gramatikon kaj 
vortfaradon kaj prezentis la plej konatajn e-istojn. Krom ekspoziciaj afiŝoj 
oni povis ankaŭ rigardi ekzemplojn de lemolibroj, revuoj, literaturo kaj 
KD-diskoj en la internacia lingvo. Ni volis prezenti al ĉiuj la lingvon kaj la 
E-movadon kaj montri, ke E-o vivas, disvolviĝas kaj efike helpas 
komuniki, konatiĝi kaj amikiĝi. 

Gizela SKLORZ - estrarano de la Pola Sekcio de ILEI 


Tago de la Instruistoj ĉe UNESKO 


/a 5-an de oktobro 2012 

Mi ne povis ĉeesti matene ĉar mi vojaĝis al Parizo. La posttagmeza temo 
estis „Plibonigi la statuson de instmistoj”. La rajtoj kaj respondecoj de 
instmistoj, salajroj kaj la trafo (konsekvencoj) de tiuj faktoroj en la bildiĝo 
de la instmistoj en la socio. Kiuj estas la plej bonaj manieroj por altiri la 
plej bonajn studentojn kaj reteni la plej bonajn instmistojn en la profesio? 

John BANGS el la Universitato de Cambrige (GB) insistis pri la kohera 
sistemo kaj bona integriĝo de la instmistoj, pri konsidero de la lastaj 
malkovroj de la esplorado rilate al instmado kaj pri la graveco de la signifo 
de la lernejo por infanoj. (Iri al la lemejo plej ofte signifas esti kun 
geamikoj.) Alta efikeco de la instmistoj estas esenca, BANGS emfazis la 
neceson de mem-efikeco de instmistoj. Li citis C0VEY: „Motivado estas 
ena fajro. Se iu alia provas lumigi ĝin sub vi, ne estas ŝanco ke ĝi brulos tre 
longe”. Same gravas bona partnerado kun la sindikatoj. Li insistis pri la 
rolo de la lernejestro, kiu devas plej efike kunlabori kun la instmistoj. 
Tŭnde KovAcs-CEROVIĈ el la Universitato de Belgrado parolis pri la 
profesio kiu modelas la homaron, instmistoj aktive partoprenas en la 

miraklo de la homa vivo, pligrandiĝo de la homo kaj ties evoluado. Sed ili 
devas esti atentemaj pri la evoluado de la futuro, kvankam ili ne havas 
informojn rilate tiun estontecon! Malfacile estas instrui kiam estas tiom da 
kontraŭdiroj, kompleksoj, burokratika sistemo. Infanoj ne kapablos pripensi 
per si mem se la instruistoj devas nur obei kaj agi kiel oni devigas ilin. Inter 
la solvoj gravas pliboniĝo de la rilatoj inter lernantoj, instruistoj, lernej- 
estroj, inspektoroj, gepatroj kaj politikaj respondeculoj sur ĉiuj niveloj, de 
la komunumo ĝis la registaro. 

Sofialeticia MORALES GARZA, teama ĉefo en Sano-Promocio kaj Sociaj 
determinantoj, PAHO (Meksiko) - mi maltrafis tiun prezentadon. 

Aniceto SOBREPENA, Prezidanto de la Metrobank Foundation en la 
Filipinoj, estas la forta impulsanto de la Monato de la instruistoj, apud la 
Ministerio de Edukado. Lia Fondaĵo estas la fonto de multaj aliaj novigoj 
por plibonigi la aliron al edukado kaj la kvaliton de instruado. Gravis la 
prelego de Ron THORPE, li insistis pri la profesiigo de la instruistoj. Dum la 
paŭzo mi alparolis junulinon, malkovris ke ŝi lernas E-on pere de la reto kaj 
ŝi levis la problemon de kontaktoj: kun kiu paroli kiam oni scias nenion pri 
la asocio? Povus esti interese, ke la korektantoj informu pri Esperantaj 
kunvenoj en la urbo, kie loĝas la lemanto, ke li/ŝi indiku pri filmoj, 
rakontoj, radioelsendoj... 

Raportis: Monique ARNAUD (Francio) 


Sud-Afriko: 125 jaroj de Esperanto 


La E-movado en Kaburbo (Cape Town, Sud-Afriko) fokusiĝis ĉi-jare al la 
agado rilate al la 125-jariĝo de Esperanto, kiu konsistis el: E-Instruado, 
E-filmo, laboro de sekcioj: junulara kaj de ILEI, interkultura lingvoagado 
kaj turisma agado. 

La E-instruado estas la ĉefa celo de Kaburba E-Klubo. Tiel la E- 
komunumo pli kaj pli radikiĝas en la urbo. Pluiris en bona ordo la kursoj 
kun progresantoj. Kvar sudafrikaninoj varbis novajn tri junulinojn kaj du 
junulojn. La instmado okazis laŭ la tradicia metodo kun libroj por 
francparolantoj (ekzemple la Racia Kurso de Esperanto / Cours Rationnel 

d’Esperanto donacitaj de SAT-Amikaro), anglaparolantoj (libroj senditaj 
de la dana samideanino Betty CHATTERJEE) kaj parolantoj de la afrikansa 
( Esperanto: Die Internasionale taal , eldonita de la E-Asocio de Suda 
Afriko, donacitaj de s-ro Oskaro SHER). La senpagan kurson gvidis ĝis 
septembro s-ro Emile MALANDA. 



Surfote: Emile MALANDA kun la japanaj geedzoj en Kaburbo 

Junulara E-Sekcio bone funkcias en Kaburbo, kunlabore kun la 
respondeculo de TEJO en Afriko, Jeremie SABIYUMVA el Burundo, kaj 
gvidita ĉi-jare de kuraĝa junulo Shem KABANZA. La sekcio riĉiĝis je du 
sudafrikaj knabinoj. Shem trejniĝas kaj perfektigas sian E-scion helpe de 
Emile, kiu preparas lin transpreni estonte la taskon instrui E-on. Apogo per 
financaj kaj materiaj rimedoj estas granda bezono por pli sukcese 
propagandi la Internacian Lingvon inter la gejunuloj. Notindas, ke la 
E-klubo neniam estis subvenciita. 

Survoje al ILEI-sekcio: Post la unuaj iniciatoj de Emile MALANDA, 
Radojica PETROVIĈ kaj Renato CORSETTI, kiujn sekvis ankaŭ la ĝenerala 
sekretario de EASA , profesoro d-ro Harro VON BLOTTNITZ, daŭrigis 
interŝanĝon inter Emile kaj Mirejo GROSJEAN por fondi la Sudafrikan 
Sekcion de ILEI. Ĝia prezidanto estas aktiva esperantisto de Durbano, s-ro 
Elisee BYELONGO. Sekretarias Emile MALANDA. Laŭplane okazos en 
decembro 2012 la unua laborkunsido de ĝiaj membroj en Durbano. Tuj 
poste ekos oficialaj kontaktoj kun ILEI por akcepto de la sekcio. 

Agadoj interkulturaj, Filmaj kaj turismaj: La Interkultura Centro pri 
Vivantaj Lingvoj (Intercultural Center of Living Languages / Centre 
Interculturel des Langues Vivantes , kun retpaĝaro www.icll.co.za ) estas 
senprofita organizo, en kiu ĉefe tri lingvoj estas instruataj: E-o, la franca 
kaj la angla. Libroj en kaj pri E-o, en la franca kaj angla estas bonvenaj por 
la starigo de trilingva biblioteko. La Fondaĵo Randall D. Christians , 
Kaburbo, jam disponigis centon da novaj anglaj libroj. Kontaktadreso: 
icllnpo@gmail. com. 

Nia klubo en Kaburbo partoprenis per du E-filmetoj en la konkurso kiun 
lanĉis la Germana E-Asocio okaze de la 125-jariĝo de Esperanto. La unua, 
titolita Turisto en Kabo , montras eksterlandan turiston kiu unuafoje venas 
al Sud-Afriko kaj konas nur la francan lingvon kaj E-on. Ĉe la flughaveno 
li ne sukcesas komunikiĝi per la franca por akiri helpon, sed ekvidas iom 
fore homon kun E-ĉemizo, alkuras lin kaj ricevas la bezonatan helpon. La 
dua filmeto, La Lingvo de la Homaro , rilatas al ’babelismo’, t.e neeblo de 
popoloj interkomunikiĝi se ĉiu uzas sian nacian lingon por saluti en la 
grupo. Post lernado de E-o ili ĉiuj parolas kaj salutas per tiu ĉi komuna 
lingvo. La jaro 2012 estis markita de riĉaj agadoj pri turismo. Kaburbon kaj 
ĝiajn vidindaĵojn vizitis esperantistoj polaj, britaj kaj japanaj. 

Emile MALANDA 


Pri „Esperanta Retradio” (ERR) 


Ni ĉiuj rememoras la grandan bedaŭron, kun kiu antaŭ kelkaj jaroj ni 
ricevis la novaĵon, ke oni ĉesigas la E-ajn elsendojn de Pola Radio. Nun ni 
povas fieri pri kelkaj relative novaj E-aj radiostacioj en la mondo. Do, nun 

ni havas la okazon esprimi nian kontenton minimume tiom vigle, kiel ni 
esprimis nian malkontenton kelkajn jarojn antaŭe. Mi proponas do, ke ni 
esprimu nian kontenton aŭskultante kiom eble plej multajn radioprogram- 
erojn, partoprenante en la diskutforumoj pri tiuj kaj kontribuante per niaj 
propraj materialoj al la riĉeco kaj diverseco de tiuj programeroj. 

Ĉar E-on oni akiras plej ofte per memlernado, radioaŭskultado estas 
gravega ŝtupo por plibonigi nian komprenkapablon. Ĉi tie mi parolos pri la 
radio-elsendejo ,JZsperanta Retradio ” (ERR), kiu estas aparte taŭga por 
didaktikaj celoj, ĉar la ĉiutagaj sonaĵoj estas mallongaj, klare laŭtlegataj en 
klara E-o kaj akompanataj de la koncernaj skribitaj tekstoj. 

Ofte fotoj, desegnaĵoj aŭ filmetoj aldoniĝas al la prezentado de tre interesaj 
kaj aktualaj temoj. Aŭskultantoj havas la eblon fari demandojn aŭ 
komentojn en la diskutejo de ĉiu paĝo. 

Jen la adreso de EER: http://members.aon.at/aldone/retradio/ 

Atentu: kiam vi volos aŭskulti sonaĵon, vi ricevos surekranan ŝildon 
informantan ke: „Tiu ĉi enhavo ne videblas en kadro”. Bonvolu alklaki sur 
la sama ŝildo la subajn vortojn: „Malfermu novan fenestron”. 

En la arkivo de la paĝaro vi povas elekti diverstipajn materialojn. Mi aparte 
rekomendas al instruistoj la materialon de Andrzej BACH „Ni loĝas en la 
Triurbo”, je la 19a de majo 2012. Temas pri programero prezentita de pola 
grupo - tre imitinda iniciato! Se ĉiu instruisto preparus ĉiumonate tian 
malgrandan materialon laŭtlegatan de kelkaj kursanoj, la diverseco kaj la 
riĉeco de Esperanta Retradio kreskus rapidege! Ankaŭ la lecionoj de la 
koncernaj instruistoj iĝus pri logaj kaj efikaj. 

Gratulon kaj dankon al Anton OBERNDORFER, la estro de ERR, kiu de pli 
ol unu jaro kaj duono sukcesas elsendi ĉiutage freŝan interesan kaj agrablan 
sonaĵon. En la komenco, li laboris preskaŭ tute sola. Poste aldoniĝis, unu 
post la alia, volontuloj, kiuj formis malgrandan teamon: Andrzej BACH, 
Paŭlo Sergio VlANA kaj Gian-Piero SAVIO. 

Ekde majo ĉi-jare, ankaŭ mi komencis partopreni en tiu ĉi agrabla laboro. 
Ju pli multaj personoj kontribuos al ERR, des pli interesa kaj bunta ĝi 
fariĝos. Do... ni atendas viajn komentojn, sugestojn kaj kunlaboraĵojn. 

Luiza CAROL (Israelo) 

Raporto pri ES-FESTO 


Inter la 26-a kaj la 28-a de oktobro 2012 mi partoprenis en la unua 
universitata E-a festo de la E-fakmanaĝeroj en la universitato de Szeged 
(HU) 4 . Mi tre antaŭĝojis pri tiu aranĝo, ĉar ankaŭ mi finis mian studadon ĉi 
tie kaj mi jam organizis similan programon, do mi estis scivola pri la 
novuloj kaj pri la nova programo. Post la ŝtatekzameno mi ne povis paroli 
E-e, tial ĝi estis tre bona eblo por ekzerci min. Mi aparte ĝojis, ke ĉi tie 
estas ĉirkaŭ 30 vizitantoj, ankaŭ el eksterlando (ekz. el Ĉeĥio, Pollando, 
Germanio kaj Kazaĥio) kaj finfine mi povis uzi la lingvon en internacia 
komunikado. 



4 ILEI aktive partoprenis la eventon, krome ni donacis revuojn kaj librojn al la 
universitata grupo kaj la urba biblioteko. - NdlR 

La programo komenciĝis vendrede vespere per la prezento de la fako kaj la 
interkona ludo, per tio ni ekkonis unu la alian. Sabate ni vizitis la 50-jaran 
E-kolektaĵon de la Biblioteko Somogyi kaj ni povis partopreni en muzea 
gvidado de la ekspozicio Munkacsy en la Muzeo Ferenc Mdra. Post la 
vizitado de ĉi tiuj, sekvis urba ludo kaj tagmanĝpaŭzo. Posttagmeze ni 
aŭdis interesan prelegon de Ruslan MAVLJUDOV pri Kazaĥio, de Veronika 
POOR pri la funkciado de la Muzaiko kaj de Dorota RODZIANKO pri la 
projekto de E@I. Ĉiuj prelegoj estis interagaj kaj enhavis multajn novajn 
informojn. Kompreneble la prelegoj estis tradukitaj al la hungara por la 
novaj esperantistoj. Fine okazis kvizo, konversacio kaj poste, dum 
gitarludo, estis bonetosa vingustumado. La lastan tagon la gastoj ekkonis la 
belegajn famaĵojn de „la urbo de la sunlumo” kaj la programo finiĝis 
tagmeze en la dolĉaĵejo Acapella. 

Mi fartis tre bone, ĉar la organizado estis atentema, la programoj estis 
buntaj kaj interesaj kaj dum la tuta semajnfino regis amika kaj agrabla 
etoso. Mi gratulas la gestudentojn, la ĉeforganizantinon, Zsofia PATAKI, kaj 
kompreneble la instruistinojn de la universitato pro la bonega iniciato. Mi 
estas certa, ke mi partoprenos ankaŭ dum la sekvontaj festoj! 


Anett TĜTH-DEME (Hungario) 



Li Shijun (Ĉinio) 



En la lOa de novembro forpasis en la aĝo de 87 
jaroj en Ĉinio, s-ro Li Shijun (plumnomo Laŭlum). 
Li fariĝis Honora Membro de ILEI en la julia 
Konferenco de la Ligo, en Kunmingo, rekone al 
vivo dediĉita (interalie) al edukado kaj antaŭenigo 
de la instruado de E-o. 


S-ro Li naskiĝis en 1923, lernis E-on en 1939, 
laboris kiel instruisto de la lingvoj ĉina, angla kaj 
E-o en mezaj kaj superaj lernejoj; ĵurnalisto, 
tradukisto, vicĉefredaktoro de El Popola Ĉinio, La 

Mondo kaj Ĉina E-Eldonejo, estro de Ĉina E-Instituto, membro de la 
Akademio de E-o, honora membro de UEA, honora prezidanto de Pekina 
E-Asocio kaj honora komitatano de Ĉina E-Ligo. Lia fekunda verka kariero 
estos omaĝita vaste tra la movado, sufiĉas noti ke li tradukis plurajn 
elstarajn romanojn, epopeon kaj dramojn, kaj mem verkis centojn da 
poemoj, noveloj, fabloj, eseoj kaj recenzoj, kiuj aperis en gazetoj en- kaj 
ekster-landaj. 

Li gvidis diversajn E-ajn kursojn por komencantoj aŭ instruistoj kaj verkis 
aŭ kompilis diversajn lernolibrojn de E-o, inter kiuj: Lernolibro de 
Esperanto (1949), Nova Vortaro Esperanto-Ĉina (kune kun aliaj 1959), 
Esperanta Konversacio (1964), Unua Stupo de Esperanto (1983), 
Esperanto-Kurso por Memlernado (1984), Nova Kurso de Esperanto 
(1986), Esperanta Antologio (kune kun aliaj, 1988), Esperanto-Ĉina 
Vortaro (kune kun aliaj, 1990), 222 Simplaj Versaĵoj por Komencantoj 
(1994), Pri la Traduka Arto de Esperanto (kurso 1997), Cent Jaroj de 
Esperanto en Ĉinio (kune kun aliaj, 1999) kaj 250 Rakontoj pri Afanti (en 
versoj). Li kompilis Gvidlibron de Esperanta Konversacio (2001), 
Esperantan Vortareton por Lernantoj (parte aperintan en La Movado, 2002- 
2003), ilustritan per preskaŭ 4000 versaĵoj por helpi al la lemantoj kaj 
lernolibrojn pri la traduka arto kaj literaturo de Esperanto. 

ILEI etendas sincerajn kondolencojn al lia familio kaj al la esperantistoj en 
Ĉinio kaj al nia propra ĉina ILEI-sekcio. 

Stefan MACGlLL, Prezidanto de ILEI 

Vasil Pistoli (Albanio) 

La 28-an de oktobro 2012, alvenis el Nov-Jorko 
la malĝojiga novaĵo pri la forpaso de sinjoro 
Vasil PlSTOLI, eminenta albana e-isto, kiu 
notinde kontribuadis al la disvastigado de la 
internacia lingvo en nia lando. Li venis el la 
albana urbo Struga kaj poste instaliĝis en 
Shkoder. Vasil studis en Bulgario pri konstm- 
inĝenierio, longan tempon deĵoris en la 
Ministrejo pri Konstmado kaj poste instmis en 
la Universitato de Tirana. Tie li subtenis sian 
kolegon Ĉefo FlCO por starigi virtualan 



IPR 12/4>28 






E-klubon kiu celis anstataŭi tiutempe e-istan asocion enlande, en la 
kondiĉoj de totalisma reĝimo kiu ne permesis „nedekretitajn”, ne „kompar- 
tiemajn” asociojn. Tiel E-o komencis disvastiĝadi en la universitato kaj 
ekster ĝi per kursoj senpagaj kaj broŝuroj simplaj. 

Ĉekape de la Albana Esperantista Ligo kaj poste direktoro de la Albana E- 
Instituto, profesoro PlSTOLI sin montris aktiva en la kursogvidado, 
lernolibra kaj metodika kompilado por albanoj, en tradukado de libroj, en 
propagando de la e-ista movado mem per la gazetaro kaj elektronika medio, 
en renkontiĝoj kun fremdaj e-istoj. La jaro 1993 notis la stariĝon de amasaj 
lernokursoj de E-o, komence en universitato, en la Fakultato de Historio kaj 
Filologio, kie je la finiĝo de la kurso ekzameniĝis 22 gestudentoj, poste en 
la Tutnacia Mezlernejo de Fremdlingvoj kaj Pedagogia Mezlernejo en 
Tirana, en aliaj mezlernejoj kaj elementaj lernejoj en Tirana kaj en la 
distriktoj. Estas jam ĉirkaŭ 500 gestudentoj, kiuj ekzameniĝis kaj ricevis la 
konfirmon de profesoro Vasil PlSTOLI per signo sur sia certigilo akirita pri 
la elementa nivelo de E-o .La lastajn jarojn, profesoro Vasil estis laboranta 
por finkompili la grandan vortaron albana-Esperantan, kiu pliriĉigos la 
trezoron de la vortaroj enmonde kaj helpos notinde al la enlanda 
esperantista movado. Post la jaro 1997 lia instituto entreprenis projekton: 
venigon de dekoj da albanaj gestudentoj al Internacia Studumo en 
Bydgoszcz, Pollando, pri Turismo kaj Internacia Kulturo, uzanta kiel 
laborlingvon ankaŭ E-on. Nun pli ol 20 el ili estas jam bakalaŭriĝintaj kaj 
eĉ du ankaŭ magistrigitaj de Internacia Akademio de Sciencoj de San 
Marino kun kiu tiu Studumo kaj nia Instituto kunlaboras. Sendube, tiuj ĉi 
studentoj estos la venontaj aktivuloj de la movado en Albanio, certe sur pli 
alta kultura nivelo, ol tiu de la maljuna generacio kiu tamen aŭdacis kaj 
oferis elspezante sian libertempon por tiel nobla idealo kia ja estas la 
esperantista idealo. 

Laŭ komuniko de Bardhyl SELIMI, sekretario de la Albana E-Instituto 


Dori Vallon-VVheeler (Usono) 

Ni tre bedaŭras raporti, ke Dori WHEELER, membro de AAIE ekde 1986, 
mortis la 2-an de novembro 2012 en Millbrae, Kalifornio. Si estis 86- 
jaraĝa. En junio 1991 ŝi iĝis dumviva membro de AAIE kaj ofte poste faris 
monajn donacojn. Ŝi subtenis ankaŭ aliajn E-organizaĵojn kaj projektojn. 
Ekzemple laŭ la filmfaranto Simono KEITH, ŝi kontribuis finance al la 

produkto de la unua animacia filmo (trukfilmo) en 
Esperanto, „Ĉapeloj”, en 2010. Ŝi estis ankaŭ 
dumviva membro de Esperanto-USA. Ŝi verkis 
poemojn en E-o, inkluzive “La Kialo Estas”, kiu 
aperis en Esperanta Antologio - Poemoj 1887- 
1981. Ekster Esperantio, Dori estis dum multaj 
jaroj profesia instruisto. Ŝi instruis infanojn en 
elementa lernejo apud San Francisco kaj de 
septembro 1989 ĝis marto 1990 ŝi instruis la 
anglan en Ĉinio. Dori ofte ĉeestis E-aranĝojn, kaj 
aparte rimarkinde ŝi partoprenis en ĉiu Nord- 
Amerika Somera Kursaro de E-o (NASK) de 1969 ĝis 2010. En sia 
antaŭlasta NASK en 2009, 40 jarojn post la unua, ŝi estis agnoskita kiel la 
plej longdaŭra partoprenantino. Ŝi lastfoje ĉeestis la landan kongreson de 
Esperanto-USA en Emeryville en 2011. Ni, kiuj konis ŝin, ĉiam memoros 
ŝian grandan rideton kaj oftan ridon, kaj ni forte sentos ŝian mankon. 

(Fonto: http://www.aaie.us/) 

Janos Kirsch (Hungario) 

Post longa malsano forpasis la 22an de majo 
2012 hungara esperantisto, diplomita instruisto 
de Esperanto, patro de 6 infanoj, en kies 
familia vivo ankaŭ E-o havis gravan rolon. 

Johano KlRSCH naskiĝis en 1961 en Mezotŭr, 
hungara provinca urbo. Lia patro estis 
terkultivisto kaj la patrino okupiĝis pri la eduko 
de iliaj kvar infanoj. Post la studoj en la 
elementa lemejo Johano frekventis la 
mezlernejon de Piaristoj en Kecskemet, laboris 
kiel instmisto de teologio, pri kio sian 
diplomon li akiris post studoj en Eger kaj 
Budapeŝto. Li estis fervora e-isto kaj studis en 
la esperantologia fako de la Pedagogia Altlemejo de Szombathely, sub la 
gvidado de Katalin KOVATS (inter 1991-1994) kaj diplomiĝis kiel instmisto 
pri E-o. 

Johano kiel preĝeja direktoro, mezlerneja instruisto kun sia edzino Agota 
ROJIK (teologo kaj pedagogo), same e-isto, vivis kaj agadis en diversaj 
urboj de la departemento Tolna. Ili havis 6 infanojn, kun kiuj ili ankaŭ 
enfamilie uzis E-on. Johano estis ankaŭ poeto. Li publikigis en pluraj 
antologioj, speciale pensigaj estis liaj meditadaj artikoloj. Johano KlRSCH 
kun sia familio partoprenis plurajn Renkontiĝojn de E-Familioj (REF), 
instruis E-on, organizis renkontiĝojn, laŭbezone predikis ankaŭ en E-o. Li 
konsideris sin „Ŝtatano duobla: kaj de la tera kaj de 1’ ĉiela patrio”. 

Ni ĉiuj konservu en nia memoro lian karan personecon, liajn saĝajn vortojn 
kaj malferman koron por ĉio kaj ĉiu homa. Ripozu en paco, kara Johano. 

Katalin KOVATS (Fonto: edukado.net) 


El la landoj kaj sekcioj 


Benino 

Okazis en Kotonuo la 3an de novembro prelego pri 125 jaroj da justa 
komunikado per la internacia lingvo E-o en la centro CODIAM en 
Kotonuo, Benino. Partoprenis ĉ. 80 personoj. Prelegis Mireille GROSJEAN. 
Okazis preparkurso al la ekzamensesio de Internaciaj Ekzamenoj de ILEI- 
UEA kun 15 partoprenantoj, kaj kurso Unua Kontakto kun 26 
partoprenantoj en la kulturcentro JoCa en Kotonuo. Okazis sesio pri la 
nivelo Unua Kontakto kun 25 
sukcesantoj, sesio pri elementa 
nivelo kun unu sukcesanto kaj 
sesio pri meza nivelo kun du 
sukcesantoj. La tuta organizado 
estis en la manoj de Scio Sen 
Bariloj , kies prezidanto estas 
Privas TCHIKPE el Kotonuo, 

Benino. Tiuj agadoj eblis danke 
al la subteno de ILEI, de la 
Fondaĵo Esperanto Intemacia, de 
la Rodanalpa Federacio en 
Francio kaj de diversaj mecena- 

toj el la tuta mondo (vd Scio Sen Bariloj en eo.wikipedia.org.) Ni danku al 
ili. La ĉeesto kaj kunlaboro de Adje ADJEVI el Togolando, kunordiganto de 
la Afrika Komisiono de UEA kaj de Latifou GBADAMASSI, prezidanto de 
Asocio de Beninaj E-istoj , Landa Asocio de UEA, estis aparte fruktodona. 
[Surfote, de maldekstre: Adje Adjevi, Privas Tchikpe kaj M. Grosjean\. 

Mirejo GROSJEAN 


Brazilo 

Finiĝis baza E-Kurso en la urbo Maceio, Ŝtato Alagoas, Brazilo 

La 30-an de oktobro 2012, dudek unu kursfinintoj ricevis atestilojn pri 
partopreno en baza E-kurso gvidita de la kuba instruisto Gonzalo 
COLLANTES GARCIA [vd la foton sube - NdlR]. La kurso okazis de la unua 
ĝis la 30-a de oktobro 2012, de la 19-a ĝis la 21-a horo, de lundo ĝis 
vendredo, en la Centro de Ciencias e Tecnologia da Educagao (CECITE), 
apartenanta al la Edukejo CEPA (Centro Educacional de Pesquisas 
Aplicadas) - Farol - Maceio - (Alagoas, Brazilo). 

Entute estis 20 lecionoj laŭ miksa metodo. Gonzalo uzas la lernolibron 
Sabe Usted Esperanto? kun modifoj (portugalaj tekstoj anstataŭ la 
hispanaj). Kiel instruhelpilojn li uzas bildojn kaj desegnaĵojn por klarigi la 
gramatikaĵojn. Ĉiu leciono enhavas ekzercaron kaj li invitas la gelernantojn 
respondi buŝe kaj skribe al la demandaro. 

Dum la festa ceremonio okazis prelegeto pri Kion fari post la kurso? fare 

de Aristophio Andrade ALVES FlLHO, la 
nuna sekretario de Alagoana Asocio de 
E-o. Post tio, Gonzalo faris mallongan 
paroladon gratulante la kursfmintojn. 
Ankaŭ Nŭbia Alves SOBRAL ANDRADE, 
la prezidantino de Alagoana Asocio de E- 
o, gratulis la gelernintojn kaj dankis al 
Gonzalo kaj al la mecenato, kiu venigas 
lin el Kubo kaj pagas ĉiujn kostojn. Fine, 
Gonzalo kaj Nŭbia enmanigis la atestojn 
kaj invitis ĉiujn regali sin per bongustaj 
manĝaĵojn kaj trinkaĵojn. 

De la 28-a de aŭgusto ĝis la 28-a de 
septembro 2012 Gonzalo gvidis alian 
bazan kurson ĉe la teknika lernejo IFAL- 
Maceio (Instituto Federal de Alagoas) 

kun entute 10 gelernantoj, el kiuj 8 finis la kurson. Jam la sesan fojon 
Gonzalo vizitas nian urbon kaj gvidas bazajn E-kursojn (unuafoje estis en 
2004 dum la 39-a Brazila Kongreso de Esperanto, kaj en la jaroj 2006, 
2007, 2009, 2010 kaj 2012). Organizis la kursojn: Alagoana Asocio de E-o 
en kunlaboro kun Kuba E-Asocio, kiu zorgas pri la burakrataj aferoj ĉe la 
ambasadorejo (vizo, invitilo k.a). 

Aristdphio Andrade ALVESFlLHO 

Ĉeĥio 

La 1-a Internacia E-Lernejo (IEL) 

Allogis min la eblo dormi en kastelo - imagu, en kastelo! Kaj imagu, niajn 
sonĝojn gardis pli ol ducentjaraĝa platano acerfolia, kiu apartenas al la inter 
ses plej grandaj eŭropaj arboj de tiu ĉi specio. Ĝi altas 32 metrojn kaj la 
diametro de ĝia trunko en la alteco de 1,3 m estas 760 cm. 

Same ravis min la familieca etoso de la aranĝo. De kiu? Ekde la 8-a ĝis la 
11-a de novembro 2012, en la malgranda moravia vilaĝo Bartoŝovice (elp. 
Bartoŝovice) kun apenaŭ du miloj da enloĝantoj, okazis la 1-a Internacia E- 
Lernejo. Kvankam aliĝis 42 homoj el 8 landoj, fakte partoprenis nur 26 
lernemuloj el tri landoj. Ene de ili estis 11 progresantoj, kiuj aŭ volis 
plifirmigi siajn lingvokonojn, aŭ spioni la instrudadon per rekta metodo. 
Inter la 15 komencantoj estis naŭ, kiuj neniam ĝis nun lernis Esperanton! 
Dum 12 instruhoroj la instruisto Stano MARĈEK rektmetode sukcesis 
prezenti preskaŭ sian tutan lernolibron „Esperanto per la rekta metodo”, 
krom du ĉapitrojn el sia konversacia bildkurso. La loka bazlernejo havas tre 
spertan lemejestrinon, kiu sukcesis ekipi sian lemejon per multmedia 
interaga tabulo, kaj ni ĝojis, ke ankaŭ ni rajtis ĝui tiun modernan teknikan 
ekipaĵon! Krome la patroprenantoj povis sekvi prelegon de li pri kurac- 
herboj kaj bekumadon fare de Magdalena FEIFIĈOVA. La kultura programo 
estis riĉa - belega voĉo de hungara kantistino Anjo Amika ravis ankaŭ la 
vilaĝestrinon, karaokeumado kun la slovaka rok-gmpo Team, kiu siatempe 
prezentis siajn kantojn E-lingve dum kelkaj E-kongresoj, kantigis ĉiujn, kaj 
la lokaj lernejanoj en la solena malfermo surprizis nin per tri popolkantoj 
kantataj en senriproĉa E-o. La aranĝon retsalutis ankaŭ la ILEI-prezidanto 
Stefan MacGill. 

Sabaton kun belega aŭtuneca vetero, dum suna posttagmezo, ni ĝuis pied- 
promenon al la loka marĉejo kun meandroj de la rivero Odra, vesperan 
rigardon al la fiŝlago, el kiu antaŭ unu semajno oni jam eligis la karpojn, 
por ke ili estu formanĝotaj dum la kristnasktempo (sed ankaŭ ni almenaŭ 

unufoje ĝuis tiun tute freŝan bongustaĵon), kaj la apuda pomarbejo priservis 
nin per forgesitaj bongustaj lokaj specioj de pomoj. Dimanĉon en la lerneja 
korto ni enplantis E-tilion kaj kelkajn aliajn arbustetojn, apud kiuj estos 
lokita E-benko. Se vi nun komencis bedaŭri, ke vi ne povis partopreni, 
Pavol KaŜĈAk (elp. Kaŝĉak), estro de Verda Stacio, kun sia helpanto Rosto 
atendas vin venontoktobre - la precizan daton vi jam ĉi-decembre povos 
ekscii en la paĝaro www.esperanto.cz. Do, iel vi venu al la dua IEL! 


Magdalena FEIFIĈOVA 


Indonezio 

La unua Esperanto-Kongreso en Indonezio okazos de la 5a ĝis la 8a de 
aprilo 2013 en Bogor, Javo. Ĝi jam estas historia, sed ĝi povus esti ankaŭ 
grava kongreso: ni antaŭplanas la fondon de landa asocio, kaj estas faritaj 
unuaj paŝetoj ankaŭ pri la fondo de TEJO- kaj ILEI-sekcioj. Ni havas 
esperojn pri minimume dekoj, ĝis cento da partoprenantoj (maks. ebla 
nombro estas 120). Pro tre malavaraj donacoj de eksterlandanoj, la 
organizantoj povas proponi al la indonezianoj malaltan kotizon, kaj eĉ 
vojaĝsubvencion. Bonvenas pliaj eksterlandaj instruistoj kaj sperta(j) ILEI- 
rajtigita(j) ekzamenanto(j). Ĉiuj informoj, inkluzive ligilon al la aliĝilo 
estas kolektitaj en https://sites.google.com/site/iek2013bogor/. 

Se iuj informoj mankas, bv. skribi al heidi.goes@gmail.com kaj/aŭ al la 
tuta LKK: iek-lkk2013@googlegroups.com. 

Heidi GOES 


Pollando 

Ĉe la Interlingvistikaj Studoj de UAM komenciĝis la 15-a studjaro: la dua 
studjaro de la 5-a grupo. La persistaj partoprenantoj alvenis el pluraj landoj 
(Hungario, Svislando, Germanio, Rusio, triopo el Pollando kaj kvaropo el 
Brazilo). Kiel kutime okazis 4 kursoj: Vera BARANDOVSKA analizis kun la 
grupanoj la plej novajn planlingvajn projektojn enkadre de la inter- 
lingvistika kurso. A1 la elstara kaj sindediĉa interlingvistino la grupo 
gratulis pro ŝia jubileo. Istvan ERTL (redaktoro de Beletra Almanako ) 
prezentis la verkistojn kaj verkojn de la literaturo de la 3a periodo. Michael 
FARRIS traktis semantikon kaj morfologion kaj Ilona K0UTNY okupiĝis pri 
E-a sintakso. Post la merkredaj ekzamenoj, dum la komuna vespero, kelkaj 
prezentis propran aŭ tradukitan verkon. Semajnfine kiel kutime okazis la 
kultura renkontiĝo Arkones (jam la 28-a!), al kiu kontribuis la gestudentoj 
de la Interlingvistikaj Studoj: Ivan COLLING (BR) diskutis la rolon kaj 

influon de Kartezio, Guilherme JARDIM (BR) prezentis Brazilon, Mirejo 
GROSJEAN (CH) interese traktis Afrikon, kie ŝi regule agas, kaj Anina 
STECAY legis sian krimnovelon. Same la ĉeestantaj instruistoj kontribuis: 
Zbigniew GALOR traktis kulturan ekskludon, Istvan ERTL raportis pri 
Beletra Almanako kaj Ilona K0UTNY prelegis pri (ne)eŭropeco de E-o. Ni 
ĉiuj povis ĝui la aliajn abundajn kaj interesajn programerojn. 

Ilona K0UTNY 


Konkurso de infan-desegnaĵoj 


Ni invitas ĉiujn instruistojn, kiuj deziras partoprenigi siajn gelernantojn al 
tiu konkurso. Ankaŭ la gepatroj povas partoprenigi siajn infanojn. 

Konkursaj reguloj: 

Jara temo: Strange ???.....fremduloj strangeco 

Formato: Centimetraj dimensioj, minimume 40x30 
Kategorioj A: ĝis 7-jara 

B: pli ol 7- ĝis 10-jara 
C: pli ol 10- ĝis 14-jara 
Limdato: ĝis la 1-a de marto 2013. 

Dorse de la desegnaĵo notu, E-lingve, la nomon, aĝon de la infano, adreson 
de la lernejo aŭ de la E-klubo, kaj koncizan priskribon de la desegnaĵo. 
Premioj estos atribuitaj po 3 en ĉiu kategorio. 

Bonvolu sendi desegnaĵojn al: Centre Culturel St Nazaire Esperanto, 38, 
rue de la Croix Fraiche, 44600 SAINT NAZAIRE (Francio) 


Novaĵoj de edukado.net 


LIBERAJ STUDOJ 

La porinstruista retejo lanĉis novajn servojn printempe de 2012. En la 
KLERIGEJO troveblas la sekcio LIBERAJ STUDOJ, kie oni povas 
kleriĝi kaj lemi^n aŭ vere de Esperanto , spektante, aŭskultante filmitajn 
aŭ sonregistritajn prelegojn de fakuloj, legante la resumon aŭ la kompletajn 
tekstojn de la materialo kaj solvante testojn pri la lernitaĵoj. En la 8 fakoj de 
LIBERAJ STUDOJ jam troviĝas 15 prelegoj de 12 aŭtoroj. La unuopaj 

lecionoj sekveblas sen ajna vicordo, laŭplaĉe kaj unuope, tamen la 
programo per resuma paĝo helpos memori, kiujn studojn oni jam faris, 
kiujn ne. La daŭre ampleksigotaj servoj de LIBERAJ STUDOJ estas 
senpagaj, necesas nur ensaluti la paĝaron. Post ensalutado, ĉe elŝuto de ajna 
leciono, aŭtomate kreiĝas propra resumpaĝo de ĉiu studanto kaj tio donos 
travidon al la uzantoj pri la jam plenumitaj studoj. 

Gis la fino de novembro jam 50 personoj registriĝis ĉe la nova sekcio, kiu 
troveblas ĉe http://edukado.net/klerigejo. Novaj kursanoj kaj novaj 
prelegmaterialoj estas bonvenaj. 

Jen la temoi 

Esperantologio - lingvistiko 

1. Anna Lowenstein: Landonomoj en Esperanto 

2. Wera Blanke: Fiero kaj honto - (pri terminologio) 

3. Renato Corsetti: Denaskismo 

Instruado - Lernado - Metodologio 

1. Katalin Kovats: KER-ekzamensistemo kaj la referenckadro 

2. Katalin Kovats: Eduko de plurlingva infano 

E-literaturo kaj kulturo 

1. Mauro Nervi: Akademio Literatura de Esperanto 

2. Nicola Minnaja: Ĉu kulturoj estas takseblaj? 

E-movado 

1. Mogens Rude Andersen: Esperanto en Danlando (5 filmoj) 

Lingvopolitiko 

1. Detlev Blanke: Pri la kialoj de la relativa sukceso de Esperanto 

2. Zlatko Tiŝljar: Eŭropa identeco 

Kulturo 

1. Vera Barandovska-Frank: Erasmo en Roterdamo (3 partoj) 

2. Torben Svendsen, Mogens Rude Andersen kaj Aleksandro Kogan: Karen 
Blixen 

Medicino, psikologio, sano 

1. Nicole Else: Asperger-sindromo kaj virinoj 

Scienco 

1. Prof. Reinhard Selten - Nobelpremiito por ekonomio (intervjuo) 

2. Mogens Rude Andersen: La dana astronomo Tycho Brahe 

Katalin KovAts 

Vokas la 46-a Konferenco de ILEI en 2013 


Nia germana sekcio estas nia plej granda en la Ligo, laŭindike ĝi estis en 
1949 unu el niaj kvin fondo-sekcioj, depost tiam ĝis nun ĝi regule liveris al 
ni estraranojn. Laŭ niaj esploroj, tamen nur dufoje okazis tiulande 
konferenco de ILEI: en 1968 kaj 1974. Gojige, do, ke la Asocio de 
Germanaj Esperanto-Instruistoj (AGEI), invitas nin al Herzberg-Sieber en 
2013. 

Datoj: de vendredo la 12an de julio ĝis ĵaŭdo la 18an de julio 2013, kun 
tujposta vetureblo al Rejkjaviko, Islando por la Universala Kongreso. 

Loko: Meze de Germanio, en la Esperanto- 
urbo Herzberg am Harz (ekde 2006 
oficiale: la Esperanto-urbo), en la alloga 
urboparto Sieber. Gi estas administre parto 
de Herzberg am Harz sed geografie aparta - 
ĝi kuŝas en idilie bela valo, kiu formas 
enirejon al la Harz-montaro. 

Loĝado kaj manĝoj: En 3-stela Esperanto- 
hotelo kaj restoracio Zum Pass, aŭ apuda 
same 3-stela Haus Iris, aŭ en feriodomoj - 
ĉu en Sieber, ĉu en aliaj partoj de Herzberg. 

Konferencejo: Komunuma centro de la 
vilaĝo, kapabla akcepti 150 personojn, kun 
podio, bufedo kaj kunsidejo. Krome uzeblas 
lernejaj klasĉambroj en tuja apudeco. Cio 
en Sieber estas facile atingebla piedire. 

Arbaraj promenetoj aŭ promenegoj estas tuj 
atingeblaj. 

Transporto: alirebla de ĉiuj grandurbaj 
flughavenoj - ekz. Frankfurt, Dortmund, 

Berlin, Hamburg, Leipzig kaj - la plej proksima - Hannover) per trajno ene 
de ĉ. 3-4 horoj; ene de Eŭropo kaj en Germanio per oftaj rapidtrajnoj. ILEI 
poste pretigos konsilaron pri alveno kaj akireblaj rabat-biletoj. Simile ĝi 
donos konsilojn, kiel optimume vojaĝi al Islando konferencfine; ILEI mem 
tamen ne organizos karavanon. 



IPR 12/4>37 




Konferenca temo: Aktualas la temo: ‘Dumviva lernado: Instruado de 
Esperanto al ĉiuj generacioj ’ 

La loĝantaro en multaj landoj maljuniĝas. Kulturaj kaj klerigofertoj por ĉiuj 
generacioj aperas ekz. en la eŭropa programo ‘Dumviva Lernado’, el kiu 
ankaŭ E-projektoj ricevadas subvenciojn. Kion ni lemu el tiuj projektoj? 
Kiun strategion ILEI ellabom kaj sekvu, kiujn metodojn ni uzu por realigi 
E-instmadon de fma infanaĝo ĝis la t.n. tria generacio? Kiel ni kunlabom 
kun neesperantistaj fakaj asocioj, institucioj ktp.? Por aliri tiajn demandojn, 
ni okazigos 90-minutan atelieron kun superrigardo de kurantaj projektoj 
kadre de Komenio (junuloj) kaj Gmndtvig (nejunuloj) kaj kun praktikaj 
konsiloj, kiel starigi kaj mastmmi tiajn projektojn. 

Kotizoj: Bonvolu vidi la informojn en la ĉi-kuna aliĝilo. Rapide aliĝu! - 
provu esti la kvindeka aŭ la centa aliĝinto! En pli fruaj perretaj komunikoj 
aperis malĝusta monato — la favora tarifo por fmaliĝintoj validas nur ĝis la 
31a de januaro, 2013. 

Paralela programo: Ciujare venas gmpo de plejparte polaj lemantoj al 
SALO - la Somera Arbara LernejO. Tio okazas kadre de interŝanĝa 
programo kune kun lokaj junuloj. La intenco estas paralele kun nia 
Konferenco okazigi la kunvenon de SALO. ILEI planas malfermi tion 
ankaŭ al junuloj el aliaj landoj, pere de starigota ILEI-lernejo (la nomo ne 
definitivas!), iuspeca transformo de la siatempe sukcesa ILEI-gimnazio. 
Kiam en antaŭaj konferencoj ni arigis samloke ankaŭ junulojn kun propra 
programo, (i.a. en Orestrand, Bratislava, Matanzas) ni rimarkis ke tio tre 
pozitive influas la etoson. Praktike, paralela SALO (kiu okazos en tiu 
lernejo) donas al konferencanoj la eblon gvidi lecionojn por la SALanoj, 
kaj plie por povi spekti model-lecionojn. 

Speciala propono: ILEI-lernejo por ĉ. 12- ĝis 18-jaraj lernantoj, kiuj ŝatus 
pasigi lernadon kun amuzado, sportoj, ekskursoj kun partoprenantoj de la 
Somera Arbara Lernejo. Ni proponos ankaŭ trejnsesiojn por instmemuloj, 
kiuj interesiĝas pri instmmetodoj kaj eble jam partoprenis seminarion de 
‘Llugiloj de malfacila vento’. 

Ni emfazas, ke partopreno estas malferma al ĉiu, kiu kredas je la graveco 
de efika kaj multa instmado de nia lingvo - vi ne devas esti profesia 
instmisto, nek eĉ membro de la Ligo (kvankam ni promesas fari ĉion eblan 
por konvinki vin membriĝi!). Bonvenon al Germanio! 

A 1 i ŝ i I o 

por la 46-a Konferenco de ILEI 
Herzberg am Harz/Sieber, 12-18 julio 2013 

■ Alvendato: 2013.07._, foriro 2013.07._ 

■ Personanomo_ 

■ Familia nomo_ Ino Viro 

■ Lando_ Kodo, urbo_ 

■ Loĝadreso_ 

■ Retadreso_Fakso_ 

■ Telefono_ Poŝtelefono_ 

■ Naskiĝdato (jjjj-mm-tt)_ Profesio _ 

■ Mi konsentas, ke mia adreso aperu en la partoprenlisto: jes dl ne dl 

□ Mi partoprenos la instrukapabligan klerigmodulon (‘Flugiloj’) 

□ Mi estas malpli-ol-18-jara kaj partoprenos la ILEI-lernejon (SALO-8) 

□ Mi bezonas invitilon. Mia pasporto kun numero _ 

de la ŝtato validas ĝis 

□ Mi komprenas, ke la aliĝo kaj servo-mendoj validas nur post kompleta 
pago en unu el la jenaj manieroj (indiku vian pagmanieron); 

□ A1 ILEI-konto ĉe ING-banko, IBAN: NL55INGB 0004676855, 

BIC: INGBNL2A. Aldonu 5 € se vi pagas de ekster Eŭropa Unio. 

□ A1 ILEI-konto ĉe UEA ilek-a, indikante "ILEI-konferenco 2013" 

□ En Germanio: Bankkonto - Volksbank Schmallenberg, BLZ 46062817, 
Konto N-ro 5187110500. 

□ Mi kontribuos al la konferenca programo/intemacia vespero per: 

□ Mi akceptas la partoprenkondiĉojn kaj regulojn cititajn ĉe 
http://ilei-konferenco. esperanto-urbo. de/page.php?pid=2 77 74578 

kaj aparte deklaras, ke mi havas validan san- kaj akcident-sekuron 
por mia restado en Germanio dum la 46-a ILEI-konferenco. 

Loko, dato_Subskribo_ 

Bv. sendi la aliĝilon al: Esperanto-Centro, zsofia.korody@esperanto.de 
DE-37412 Herzberg am Harz, Grubenhagenstr. 6, Germanio 

Kotizoj: La baza aliĝkotizo dependas de du landokategorioj kaj la aliĝdato. 
(Loĝado, manĝado, ekskursoj k.a. servoj pagendas aparte). 

A: Ĉiuj landoj escepte de tiuj ĉi-sekve sub B. 

B: Ekssocialismaj landoj de orienta Eŭropo; landoj de Latinameriko, 
Afriko, kaj Azio (escepte de Israelo, Japanio kaj Korea Respubliko). 


Aliĝperiodo: 

ĝis 31.03.2013 

ĝis 30.06.2013 

post 30.06.2013 

Aliĝkategorio: 

A 

B 

A 

B 

A 

B 

Membro de ILEI (1) 

50 € 

30 € 

60 € 

35€ 

70 € 

45 € 

Ne-membro 

65 € 

40 € 

75 € 

45 € 

90 € 

55 € 

Junulo(2), handik.(3) 

25 € 

15 € 

30 € 

20 € 

35 € 

25 € 


Rabatitaj prezoj: frualiĝanto ĝis 31.01.2013: A: 40 EUR, B: 25 EUR 
50% por la kvindeka kaj 100% por la centa aliĝintoj 

(1) Membro estas tiu, kiu jam pagis kotizon al ILEI por la jaro 2013. 

(2) Junulo: kiu naskiĝis post la 31-a de decembro 1981. (3) Handikapulo bv. 
atesti al ILEI. Aliĝkotizo por unu tago estas 25 € kaj por A- kaj B-landanoj. 

Mi kotizas kiel A □ /bD landano (elektu el la kategorioj de la tabelo) 
ILEI-membro □ , ne-membro □ , junulo □ , handikapulo □: _EUR 


Loĝado, servoj, ekskursoj, donaco: 

Prezoj por tranoktado por 1 persono/nokto inter 12-18 de julio 2013. 

□ Mi mendas loĝadon en la elektita kategorio laŭ la ĉi-sube indikitaj 


kondiĉoj kaj pagos la kotizon por ĉambroperado ... 
□ 2-lita ĉ. Haus Iris: 38 EUR kun matenmanĝo por ... 

.. noktoj: 

.3 EUR 

EUR 

□ 3-lita ĉ. Haus Iris: 32 EUR kun matenmanĝo por ... 

.. noktoj: 

EUR 

□ 2-lita ĉ. Zum Pass: 38 EUR kun matenmanĝo por .. 

..noktoj: 

EUR 

IHI 3-4 lita Zum Pass: 32 EUR kun matenmanĝo por ... 

.. noktoj: 

EUR 

□ komforta apartamento en feriodomo. Antaŭpago por rezervi: 

30 EUR, 


kiun LKK repagos post via alveno. Kotizoj por tuta domo (ĝenerale 1-4 
personoj) varias inter ĉ. 15-50 EUR tage, depende de nombro de kunloĝantoj, 
servoj, manĝo. La verajn kostojn vi mem pagos al la domposedantoj! 


□ Mi partoprenos la bankedon (A-lando 40 EUR, B: 35 EUR)_EUR 

□ Mi kontribuas por ILEI-agado tra jena(j) kaso(j) / fonduso(j) / agado(j): 

_kaj pagas _EUR 

Ekskursoj: DTl duontaga per buso al Harz-montaro/Goslar. 25 EUR 

DT2 duontaga per trajno al Gottingen.25 EUR 

TTl tutaga per trajno al Hannover.40 EUR 

Entute pagenda (aliĝkotizo, tranoktado, ekskursoj, ktp.)_EUR 

Loko, dato_Subskribo_ 

Partoprenantoj de la Somera Arbara Lernejo (SALO-6 , en 2011) 


Informoj pri ILEI 


Laborkomisionoj 

Ekzamena: Mireille Grosjean (prezidanto), Monika Molnar (vicprez.), Karine Arakelian (sekretario, 
arkivisto), Leysester Miro, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Tieko Isikawa, Ana Montesinos de Gomis. 

Kontrola: Ulla Luin, Simon Smits, Rudi Koot. 

Lerneja: Julian Hemandez (gvid.), Carola Antskog, Jennifer Bishop, Ronald Glossop, Tieko Isikawa, 
Marija Jerkoviĉ, Luigia Madella, Jacqueline Poux, Ermanno Tarracchini, Mihai Trifoi. 

Regulara: Marija Beloŝeviĉ, Rob Moerbeek, Atilio Orellana Rojas (Estrare: Stefan MacGill). 
Terminara: Miroslav Malovec, Ilona Koutny (Estrare: vakas). 

Universitata: Duncan Charters (gvid.), Aida Ĉizikaite, Renato Corsetti, Ilona Koutny, Radojica 
Petroviĉ, Kristin Tytgat. 


Kunlaborantaj institucioj 

EEU: Eŭropa Esperanto-Unio. Komisiito pri instmado kaj rilatoj kun ILEI: Carola Antskog, 
Brokarrvagen 89, FI-25700 Kimito, Finnlando, cantskog@kolumbus.fi. 

E@I (Edukado ĉe Interreto): Vifazna 840/67A, SK-958 04 Partizanske, Slovakio, info@ikso.net. 

Tel: (+421) 902 203 369. Retejo: http://www.ikso.net/eo/. 

Fondajo edukado.net - fimkciiganta la paĝaron de instmistoj, instmantoj kaj memlemantoj 
Direktoro: Katalin Kovats, Spaanvaterstraat 74. NL-2593 RP, Den Haag, Nederlando. 
Retadreso: redaktanto@edukado. net. 

ICH (Interkultura Centro Herzberg): Grubenhagenstr. 6, DE-37412 Herzberg am Harz, (+49)55215983, 
Trejnsesioj, metodikaj kursoj, pedagogia fakbiblioteko, intemaciaj ekzamenoj, kontaktpersono: 
Zsofla Korody, zsofia.korody@esperanto.de. 

FIPLV (Internacia Federacio de Instruistoj de Vivantaj Lingvoj): Repr. de ILEI: Bharat Ghimire. 

TEJO (http://www.tejo.org/): Observanto de ILEI ĉe TEJO: Radojica Petrovic. Observanto de TEJO 
ĉe ILEI: Petra Smideliusz. 

UEA: Nieuwe Binnenweg 176, NL-3015 BJ Rotterdam, Nederlando, www.uea.org. Observanto kaj A- 
komitatano de ILEI ĉe UEA: Stefan MacGill. Observanto de UEA ĉe ILEI: Claude Nourmont. 

UN (Unuiĝintaj Nacioj): komisiitoj de ILEI: Rob Moerbeek, Ron Glossop, Leysester Miro. 

UNESKO (en neformalaj rilatoj): Reprezentantoj de ILEI: Fran^ois Lo Jacomo, 72, quai de la Loire, 
FR-75019 Paris, francois.lojacomo@wanadoo.fr; Monique Arnaud, Ecole Chemin de 1'Esperanto, 
Les Pelloux, FR-05500 Benevent et Charbillac, monique.arnaud@aliceadsl.fr; Jean-Pierre 
Boulet, 17 Av. de la Dordogne, FR-63800 Coumon d'Auvergne, tel.: (+33) 4 73 84 90 60. 

_Membreco kaj pagado por aliaj servoj_ 


Membreco kostas 20 € en A-landoj (laŭ UEA-difino) 10 € en B-landoj kaj 2 € en C-landoj, kun 
ricevo de 4 numeroj de IPR jare. Kun aliro nur al reta versio, membreco kostas 10 € por la A- 
landoj, 5 € por la B-landoj kaj 1 € por C-landoj. Bonvenaj estas donacoj al la fondaĵoj de ILEI, 
konferencaj pagoj kaj abonoj por Juna amiko. Sekciestroj en trideko da landoj akceptas membrigojn kaj 
donacojn; simile, perantoj por Juna amiko akceptas abonojn enlande. Por pagoj rekte al la intemacia 
ILEI informu skribe al Vilĉjo (Bill) HARRIS, Esperanto-USA, P.O. Box 1129, E1 Cerrito, CA 94530, 
Usono. <ilei.kasisto@gmail.com>. 

La pagoj povas okazi pere de la nederlanda ILEI-konto, al la ILEI-konto ĉe UEA aŭ al la sveda konto: 

* Pagoj al la nederlanda konto de ILEI: numero 4676855 ĉe ING Bank N.V., IBAN NL55INGB 
0004676855, BIC INGBNL2A. Bv. aldoni € 5 por la nederlandaj bankokostoj pagante el ekster EEA 
(Eŭropa Ekonomia Areo). 

* Pagoj al konto de ILEI ĉe UEA: Pri pagmanieroj vidu informojn en la Jarlibro de UEA. Atentu pri 
aldono de sumo por bankkostoj. Indiku viajn nomon kaj landon, mallonge la celon de la pago, kaj unu el 
la tri kontoj ilek-a (ĝenerala), juna-1 ( Juna amiko ), pike-b (projekto Interkulturo). 

* Pagoj al la sveda bankkonto: E1 Svedio pagu al konto 8327-9, 994 515 014-3 ĉe Swedbank. 

E1 aliaj landoj pagu al IBAN SE56 8000 0832 7999 4515 0143 kun BIC/SWIFT-kodo SWEDSESS. 
Aldonu 6 eŭrojn por svedaj bankkostoj se vi pagas el ekster Eŭropa Unio. 

* Simpla abono de IPR sen membreco: 20 €. Reklamtarifoj por IPR: 180 € por plena, 110 € por duona 
kaj 70 por kvarona paĝoj. Tio inkluzivas bazan grafikan pretigon: kostojn de ekstra pretigo oni rajtas 
fakturi. Sekcioj reklamante edukajn projektojn rajtas peti trionan rabaton. 

ILEI estas jure registrita ĉe la Komerca Cambro en Den Haag sub numero 27181064 kun sidejo ĉe la 
Centra Oficejo de UEA en Roterdamo. Hejmpaĝo de ILEI: http://www.ilei.info. 


Redakciaj informoj 

Respondeca eidonanto (verantw. uitgever): Iwona KocifiBA, Graaf de Fiennesln 54, BE- 
2650 Edegem. Presado: Flandra Esperanto-Ligo, Frankrijklei 140, BE-2000 Antwerpen, 
Belgio, tel: (+32-3)-234 34 00. Redaktejo: Nemeth Jozsef, Fo u. 41/5, HU-8531 Ihasz, 
Hungario, <jozefo.nemeth@gmail.com>, http://www.ilei.info/ipr/; tel: (+36-70) 931-0530. 
La revuo aperas ankaŭ kasede registrita por leghandikapuloj. Informas: Rob Moerbeek, 
Zwaansmeerstraat 48, NL-1946 AE Bevenvijk , < moerbeekr@gmail.com >. 

La nunan numeron ni sendis al la presejo la 9-an de decembro 2012, 
redaktofino por la sekva numero: la 15-an de januaro 2013. 

Japana kaj sud-afrika esperantistinoj en Kaburbo. Pri Kaburbo legu surp.22. 



Ekzamena salono en Benino. Vidu la artikolon de Mirejo Grosjean surp.31. 

